title: Dale Mitchell

text: Mitchell nousi kaudella 2015–2016 Odensen varakapteeniksi. Hän voitti koko Metal Ligaenin piste- ja maalipörssin tehoilla 34+43=77. Mitchell voitti myös liigan jäähypörssin 236 minuutillaan. Häntä enemmän Tanskan pääsarjassa yhden kauden runkosarjan aikana jäähyminuutteja on kerännyt vain Luke Sellars kaudella 2006–2007. Mitchell jakoi myös Odensen sisäisen syöttöpörssin voiton Joakim Nettelbladtin kanssa, kuten myös Tanskan cupissa seitsemällä syöttöpisteellään Ryan McDonough'n kanssa. Cup päättyi Odensen voittoon. Kevään 2016 pudotuspeleissä Mitchell jakoi joukkueen sisäisen tehotilaston voiton Rasmus Bjerrumin ja Simon Grønvaldtin kanssa lukemalla +3. Hänet valittiin kauden aikana myös Metal Ligaenin helmikuun 2016 kuukauden pelaajaksi.


title: Dale Mitchell

text: Mitchell edusti Canada Ontarion joukkuetta World U-17 Hockey Challengessa vuonna 2006.


title: Lofentaniili

text: Lofentaniili on yksi maailman tehokkaimmista opioideista. Se on kehitetty vuonna 1960 fentanyylista, ja sen on katsottu olevan teholtaan n. 6000 kertaa voimakkaampaa kuin morfiini. Sen vaikutukset ovat melko samankaltaiset kuin karfentaniililla, vaikkakin sen teho ei ole aivan yhtä tehokas, mutta se vaikuttaa pidempään, johtuen sen pidemmästä puoliintumisajasta.


title: Lofentaniili

text: Lofentaniilia on käytetty lähinnä opioidireseptoreiden toiminnalliseen tutkimukseen, eikä siitä ole kehitetty lääkevalmistetta markkinoille.


title: Taboye

text: Taboye on maalaiskunta ja sen keskuspaikka Gaon alueen Bouremin piirissä Malissa. Se sijaitsee Nigerjoen varrella noin 30 kilometriä Bouremista kaakkoon. Kunnassa on 20 500 asukasta (vuonna 2009).


title: Taboye

text: Taboyen kunta rajoittuu pohjoisessa Bouremin, idässä Tarkintin ja Gaon piirin Tilemsin, etelässä Sony Aliberin ja lännessä N’Tillitin kuntiin. Sen asukkaat ovat etupäässä songhaita sekä paimentolaisuutta harjoittavia tuaregeja ja kalastajina toimivia bozoja. Vallitseva uskonto on islam.


title: Taboye

text: Seudun pääelinkeinot ovat maanviljely ja karjanhoito. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa.


title: Taboye

text: Kunnassa on kuusi alkeiskoulua ja yksi yläkoulu, kaksi keskikoulua ja viisi koraanikoulua. Taboyessa on terveysasema. Nähtävyyksiin kuuluu Songhain valtakunnan ja marokkolaisten taistelupaikka Tondibissa.


title: Sabri Lamouchi

text: Sabri Lamouchi (s. 9. marraskuuta 1971) on ranskalainen jalkapallovalmentaja ja entinen keskikenttäpelaaja.


title: Sabri Lamouchi

text: Lamouchi aloitti pelaajauransa Olympique Alès'ssa 1990-luvun alussa. Hän edusti seuraa neljä vuotta onnistuen vakuuttamaan pääsarjassa pelanneen AJ Auxerren ja hän siirtyi seuraan kesällä 1994. Auxerressa Lamouchi voitti Ranskan liigamestaruuden ja cupin kaudella 1995/96 ja teki lopullisen läpimurtonsa jalkapalloilijana. Lamouchi edusti Auxerrea neljän kauden ajan, kunnes siirtyi AS Monacoon.


title: Sabri Lamouchi

text: Lamouchi jätti Ranskan kentät kauden 1997/98 jälkeen siirtyen Serie A:han Parman joukkueeseen. Ura Italiassa ei kuitenkaan sujunut toivotulla tavalla, vaikka hän siirtyikin Parmasta suurseura Internazionaleen kaudeksi 2003/04. Peliaikaa suurseurassa ei juuri tullut ja hän pelasi kauden 2004/05 lainalla Genoassa. Ranskaan Lamouchi palasi kaudella 2005/06 pelaten ensin syyskauden lainalla ja siirtyen tammikuussa varsinaisesti Olympique de Marseilleen. Lamouchi jätti Marseillen syksyllä 2006 ja hyvästeli samalla Ranskan kentät. Hän pelasi vielä Qatarin liigassa Al-Rayyanin, Umm-Salalin ja Al-Kharitiyathin joukkueissa kunnes lopetti uransa 37-vuotiaana vuonna 2009.


title: Sabri Lamouchi

text: Maajoukkuetasolla tunisialaistaustainen Lamouchi edusti Ranskaa 12 A-maaottelussa vuosina 1996–2001. Hän oli mukana EM-kisoissa 1996 Ranskan sijoittuessa neljänneksi.Pelaajauransa jälkeen Lamouchi on toiminut Canal+ -kanavan asiantuntijana ja osallistunut maailmanrauhaa ajavan "L'Organisation pour la Paix par le Sport"-organisaation toimintaan. Valmennusuransa Lamouchi aloitti toukokuun lopulla 2012, kun hänestä tuli yllättäen Norsunluurannikon uusi maajoukkuevalmentaja. Lamouchin ensimmäinen arvoturnaus Norsunluurannikon päävalmentajana oli Afrikan mestaruusturnaus 2013. Mestaruushopeaa puolustaneet "Norsut" voittivat alkulohkon, mutta hävisivät puolivälierissä Nigerialle 2–1. Lamouchi luotsasi joukkueensa MM-kisoihin 2014, kun ratkaisevassa karsinaotteluparissa Senegal kaatui 4–2. MM-lopputurnauspaikka oli Norsunluurannikolle kolmas peräkkäinen. Lopputurnaus itsessään ei sujunut "Norsuilta" toivotulla tavalla ja hävittyään viimeisen alkulohkon ottelunsa Kreikalle 2–1 joukkue putosi jatkosta. Tappiollisen ottelun jälkeen Lamouchi ilmoitti eroavansa tehtävästään.


title: Sabri Lamouchi

text: Vuoden 2015 alussa hän aloitti Qatar Stars Leaguessa pelanneen El-Jaishin päävalmentajana. Lamouchin johdolla seura sijoittui kauden päätteeksi liigassa kolmanneksi. Kaudella 2015/16 hän johdatti seuran Qatarin cupin mestariksi. Lamouchi jätti seuran kauden 2016/17 päätteeksi luotsattuaan El-Jaishin Qatarin liigassa neljänneksi. Seura fuusioitui kauden jälkeen Lekhwiyan kanssa.


title: Sabri Lamouchi

text: Marraskuun alussa 2017 Lamouchista tuli Ranskan liigassa sijalla 10 majailleen Stade Rennais'n päävalmentaja. Lamouchin johdolla Rennes pelasi vahvan loppukauden ja hävisi joulutauon jälkeen vain kolme liigaottelua. Lopulta Rennes sijoittui viidenneksi ja selvitti tiensä Eurooppa-liigaan. Kausi 2018/19 sujui kehnommin ja Rennes juuttui liigan keskikastiin voitettuaan vain neljä liigaottelua 15 pelaamastaan. Lamouchi sai lopulta potkut joulukuun alussa 2018, kun Rennes oli kärsinyt 1-4 kotitappion RC Strasbourgille.


title: Heinkel He 8

text: Heinkel He 8 oli saksalainen Heinkelin 1920-luvun lopulla suunnittelema ja valmistama kellukkein varustettu tiedustelukone. Kone suunniteltiin Tanskan laivaston tilauksesta, koska Heinkel He 5 oli osoittautunut menestykseksi Ruotsin palveluksessa. Tanska halusi tilauksensa lisäksi valmistuslisenssin nimellä Orlogsvaerftet HM.II.


title: Heinkel He 8

text: Kone oli poikkesi edeltäneestä He 5 -mallista sekä sitä edeltäneistä He 1 -sarjan koneista uuden Armstrong Siddeley moottorinsa lisäksi tavanomaisen peräsimensä vuoksi. Saksan vallatessa Tanskan koneista 22 oli edelleen palveluksessa. Tanskan antauduttua koneista yksi liitettiin Saksan ilmavoimiin loppujen joutuessa varastoon.


title: SFN

text: SFN eli single-frequency network on muun muassa DVB-T ja DVB-T2:ssä käytetty teknologia, joka mahdollistaa sen, että kaksi tai useampi lähetin käyttää samaa taajuutta tiedonsiirtoon. Tämä vaatii, että lähettimet on tarkasti synkronoitu esimerkiksi GPS:n avulla lähettämään yhtä aikaa. Sen sijaan, että samalla taajuudella olevat lähettimet häiritsisivät toisiaan, SFN verkossa olevat lähettimet vahvistavat toistensa signaalia saapuessaan vastaanottimeen. Vastaanotin osaa yhdistää hieman eri viivellä tulevat signaalit toisiinsa mikä parantaa signaalikohinasuhdetta.


title: Haukiankeriaat

text: Haukiankeriaat (Muraenesocidae) on ankeriaskaloihin kuuluva heimo. Heimon lajeja elää kaikissa trooppisissa merissä ja osa lajeista toisinaan myös makeassa vedessä.


title: Haukiankeriaat

text: Varhaisimmat haukiankeriaiden heimoon kuuluvien lajien fossiilit on ajoitettu eoseenikaudelle. Heimoon kuuluvien lajien ja sukujen määrä on hieman epäselvä, mutta usein siihen luetaan kuuluvaksi 4 sukua ja noin 8 lajia. Lajeja ovat muun muassa hopeahaukiankerias ("Muraenesox cinereus"), keltahaukiankerias ("Congresox talabon") ja afrikanhaukiankerias ("Cynoponticus ferox"). Heimon kalat ovat keskikokoisia tai suuria ja suurimmat lajit voivat saavuttaa 2,5 metrin pituuden. Ruumiinrakenteeltaan ne ovat pitkulaisia ja pitkät selkä- ja peräevät ovat yhtyneet pyrstöevän kanssa. Lajien rintaevät ovat melko kookkaat. Haukiankeriaiden hampaat ovat suurehkot ja torahammasmaiset tai kartiomaiset. Silmät ovat kooltaan suuret. Haukiankeriaat ovat suomuttomia ja useimmat väriltään mustia tai harmaita, eräät lajeista ovat keltaisia.


title: Haukiankeriaat

text: Haukiankeriaslajeja tavataan trooppisista vesistä Atlantin, Intian valtameren ja Tyynenmeren alueilta. Ne ovat pääasiassa mereisiä kaloja, tosin joskus niitä tavataan myös murtovesistä ja makeista vesistä. Ne elävät yleensä melko matalissa vesissä rannikon läheisyydessä, mutta niiden elintavoista ei tiedetä paljoakaan. Haukiankeriaiden ravinto koostuu kaloista ja selkärangattomista eläimistä. Erityisesti Aasiassa "Muraenesox"- ja "Congresox"-sukujen lajit ovat arvostettuja ruokakaloja.


title: Vladimir Medinski

text:
Vladimir Rostislavovitš Medinski (, , s. 18. heinäkuuta 1970 Smila, Tšerkasyn alue, Ukrainan sosialistinen neuvostotasavalta) on venäläinen toimittaja, kirjailija, poliitikko ja nykyinen kulttuuriministeri. Medinski nimitettiin kulttuuriministeriksi 21. toukokuuta 2012. Medinski on Yhtenäinen Venäjä -puolueen jäsen.
Medinski suoritti tutkinnon International Information -laitoksella Moskovan valtiollisessa kansainvälisten suhteiden instituutissa (MGIMO). Myöhemmin hän on toiminut myös opettajana MGIMO:ssa.


title: Vladimir Medinski

text: Syksyllä 2012 Medinski piti Unkarissa puheenvuoron, jossa hän piti suomalais-ugrilaisten kansojen yhteistyötä Venäjää vastaan suunnattuna liikehdintänä. Hän myös aikaansai negatiivista huomiota Suomessa väittämällä Suomen olevan ”erottamaton osa venäläistä maailmaa”.


title: Dysrationalia

text: Dysrationalia on Keith Stanovichin 1990-luvun alussa esittämä käsite, jossa huolimatta riittävästä älykkyydestä yksilö on kyvytön ajattelemaan ja käyttäytymään rationaalisesti. Dysrationalia on käsitteenä vielä alimääräytynyt eikä ole yleisesti tunnettu.


title: Matteo Garrone

text: Matteo Garrone (s. 15. lokakuuta 1968 Rooma) on italialainen elokuvaohjaaja. Hänen läpimurtoelokuvansa "Gomorra" voitti vuonna 2008 Grand Prix’n Cannesin elokuvajuhlilla sekä vuoden parhaana eurooppalaisena elokuvana.


title: Matteo Garrone

text: Vuonna 2012 Garronen elokuva "Reality" oli ehdolla Cannesin elokuvajuhlilla Kultainen palmu -pääsarjassa. Elokuva voitti lopulta juhlien toiseksi arvostetuimman Grand Prix'n. Myös Garronen elokuva "Tale of Tales" (2015) esitettiin Cannesin kilpasarjassa.


title: Santos Moro Briz

text: Santos Moro Briz (1. kesäkuuta 1888 Santibáñez de Béjar – 24. toukokuuta 1980) oli espanjalainen roomalaiskatolinen piispa. Hänet vihittiin papiksi Ávilan hiippakuntaan 16. heinäkuuta 1911 ja nimitettiin sen johtoon 21. kesäkuuta 1935. Piispaksi vihkiminen seurasi 22. syyskuuta. Pääkonsekraattorina toimi Federico Tedeschini, jota avustivat Enrique Pla y Deniel ja Manuel López Arana.


title: Santos Moro Briz

text: Moro Briz osallistui Vatikaanin toiseen kirkolliskokoukseen. Hän jäi eläkkeelle 19. lokakuuta 1968, jolloin hänet nimitettiin Hierpinianan titulaaripiispaksi. Hän oli titulaarihiippakunnan johdossa, kunnes erosi 11. joulukuuta 1970.


title: Paolo de Sanctis

text: Paolo de Sanctis (14. helmikuuta 1816 Rigatti – 9. toukokuuta 1907) oli italialainen roomalaiskatolinen arkkipiispa. Hänet vihittiin papiksi 21. toukokuuta 1842 ja nimitettiin Poggio Mirteton hiippakunnan johtoon 1. kesäkuuta 1888. Piispaksi vihkiminen seurasi 10. kesäkuuta. Pääkonsekraattorina toimi Luigi Serafini.


title: Paolo de Sanctis

text: De Sanctis erosi tehtävistään hiippakunnan johdossa 22. kesäkuuta 1896, jolloin hänet nimitettiin Serdican titulaariarkkipiispaksi, jona hän oli, kunnes kuoli 91-vuotiaana.


title: Joaquín Javier Uriz Lasaga

text: Joaquín Javier Uriz Lasaga (25. toukokuuta 1747 Sada de Sangüesa – 17. syyskuuta 1829) oli espanjalainen roomalaiskatolinen piispa. Hänet nimitettiin Pamplonan hiippakunnan johtoon 4. syyskuuta 1815, ja piispaksi vihkiminen seurasi 15. lokakuuta. Pääkonsekraattorina toimi Rafael Múzquiz Aldunate, jota avustivat Manuel Benito Tabernero ja Felipe Montoya Díez.


title: Joaquín Javier Uriz Lasaga

text: Uriz Lasaga kuoli 82-vuotiaana virassa.


title: Hartola (Intia)

text: Hartola () on kylä Intiassa Uttarakhandin osavaltiossa Ramgarhin laaksossa 56 kilometriä Nainitalin kaupungista. Kylä sijaitsee noin 2 000 metrin korkeudessa vuoristoisella alueella. Isompaan Haldwaniin kaupunkiin on matkaa 72 kilometrin. Väestöä on noin 600 noin sadassa taloudessa.


title: Hartola (Intia)

text: Lähin rautatieasema on Kathgodamissa ja Delhistä kulkee bussi Haldwaniin. Lähin lentokenttä on Pantnagar (104 km päässä).


title: Hartola (täsmennyssivu)

text: Hartola tarkoittaa seuraavia asioita:


title: Meekonlaakso

text: Meekonlaakso on alue Käsivarressa Enontekiöllä (). Paikannimeä ei löydy virallisista kartoista, mutta se on vakiintunut erityisesti vaeltajien kielenkäyttöön. Kalottireitti kulkee Meekonlaakson kautta.


title: Meekonlaakso

text: Meekonlaakso on sitä ympäröivää laajaa tunturiylänköä selvästi alempana. Laakson länsipäässä Meekonjärvi on 596 metrin ja itäpäässä Venejärvi 594 metrin korkeudella merenpinnasta. Laakson eteläpuolella maasto kohoaa pääosin yli 700 metrin korkeudelle ja sen pohjoispuolella laajat alueet nousevat yli 800 metrin korkeuteen. Laakson länsipäässä kohoavan Meekonvaaran () huippu on 1 017 metrin korkeudella merenpinnasta. Suojaisassa, useiden järvien ja niiden välisten jokien kirjomassa laaksossa kasvillisuus on ympäröivää tunturipaljakkaa selvästi vehreämpää. Alueella kasvavat Käsivarren pohjoisimmat ja korkeimmalla sijaitsevat tunturikoivikot.


title: Meekonlaakso

text: Meekonlaaksoon voidaan laskea ainakin neljä järveä: Meekonjärvi, Skádjajávri, Venejärvi ja Saijärvi. Tarkan määritelmän tai rajan vetäminen on vaikeaa, koska sama laakso jatkuu itään Jogasjärven ja Porojärven alueille. Viimeksi mainittujen alueesta käytetään useimmin nimitystä Porojärven laakso, mutta tällä termillä voidaan tarkoittaa myös koko laaksoa idästä Poroenon alkupäästä aina länteen Vuomakasjoelle saakka.


title: Meekonlaakso

text: Jos Meekonlaakson itärajaksi määritellään Reikämaan tasa, sillä on pituutta noin viisi kilometriä ja leveyttä enimmillään noin kolme kilometriä pinta-alan ollessa noin kymmenen neliökilometriä. Laaksoa ympäröivät länsi- ja pohjoissivulta Suomessa poikkeuksellisen jylhät maastonmuodot, korkeat kalliojyrkänteet eli pahdat. Pohjoisrajana on Ánnjaloanjin pahta ("Ánnjaloanjebákti"), jonka alaosat on rauhoitettu luonnonsuojelualueeksi. Laakson länsipäässä on yli 200 metriä viereistä Meekonjärveä korkeammalle kohoava Meekonpahta ("Megonbákti"). Myös laakson eteläreuna nousee varsin jyrkästi vaikkei pahta olekaan, ja lisäksi siellä on erikoisen näköinen Saivaara. Vaikuttavien maisemiensa ansiosta maantieteilijä ja eräkirjailija Kai-Veikko Vuoristo on kutsunut laaksoa ”Suomen Monument Valleyksi”. Hän toteaa kirjassaan "Hankien kimallus", että alue on ”omalla tavallaan varmaankin Suomen komein laaksomaisema nimenomaan noiden uskomattoman kauniiden ja erikoislaatuisten vuorikulissien vuoksi”.


title: Meekonlaakso

text: Meekonlaaksosta ja laajemmin Porojärven laaksosta löytyy useita Metsähallituksen ylläpitämiä tupia erävaeltajien käyttöön. Meekonjärven rannalla on kymmenen hengen varaustupa ja 400 metrin päästä Pierfejoen ("Bierfejohka") toiselta puolen Nuukankentän laidalta löytyy Meekonjärven kuuden hengen autiotupa. Kaksi muuta autiotupaa löytyy aivan Meekonlaakson tuntumasta Jogasjärven ja Porojärven rannoilta. Lisäksi alueella on kaksi Villin Pohjolan vuokrakämppää, toinen Jogasjärven ja toinen Porojärven rannalla. Jälkimmäinen on tullut tunnetuksi tunnetuimman käyttäjänsä mukaan "Kekkosen kämppänä" (sijainti ).


title: Márton Vas

text: Márton Vas (s. 2. maaliskuuta 1980) on unkarilainen jääkiekkoilija, hänen pikkuveljensä János Vas on myös jääkiekkoilija. Vas on myös edustanut Unkaria jääkiekon 1. divisioonan maailmanmestaruuskilpailuissa ja vuoden 2009 MM-kisoissa.


title: Khoisankielet

text: Khoisankielet on yli kahdenkymmenen etupäässä Afrikan eteläosissa puhuttavan kielen epäyhtenäinen ryhmä. Khoisankieliä puhuvat Etelä-Afrikan, Botswanan ja Namibian alueilla asuvat khoit ja sanit. Myös Tansaniassa on alue, jolla asuu khoisankielten puhujia. Suurimmat khoisankielet ovat naman kieli (233 000 puhujaa) ja sandawe (40 000 puhujaa Tansaniassa). Khoisankieliä on jäljellä alle 50.


title: Khoisankielet

text: Khoisankielten erityispiirre on niiden monenlaiset naksausäänteet.


title: Khoisankielet

text: Sandawe ja hadza luokitellaan joskus khoisankieleksi, mutta ne voivat olla myös isolaattikieliä.


title: Robert Burnell

text: Robert Burnell tai Burnel (k. 1292) oli Bathin ja Wellsin piispa, joka toimi lordikanslerina vuodesta 1274 kuolemaansa asti.


title: Robert Burnell

text: Burnellille myönnettiin prebenda Holmesta ennen vuotta 1267. Hänet nimitettiin Yorkin arkkidiakoniksi 27. joulukuuta 1270 mennessä ja kuninkaalliseksi kansleriksi 21. syyskuuta 1274. Burnell oli johtanut Englannin sijaishallitusta kuningas Henrik III:n kuoltua marraskuussa 1272 aina siihen saakka, kunnes uusi kuningas Edvard I palasi ristiretkeltä vuonna 1274.


title: Robert Burnell

text: Kuningas halusi nimittää Burnellin Canterburyn arkkipiispaksi ensimmäisen kerran vuonna 1270, mutta paavi asetti virkaan Robert Kilwardbyn. Toinen mahdollisuus tarjoutui vuonna 1278 Kilwardbyn saatua nimityksen kardinaaliksi, jolloin Edvard tuki toisen kerran Burnellia arkkipiispaksi, ja tällä kertaa tuomiokapituli valitsi hänet tehtävään. Korkea-arvoinen lähetystö ei onnistunut taivuttamaan paavi Nikolaus III:ta joka valitsi John Peckhamin. Hänet valittiin maaliskuussa 1280 Winchesterin piispaksi, mutta paavi esti tämänkin nimityksen 28. kesäkuuta.


title: Robert Burnell

text: Burnell on haudattu Wellsin tuomiokirkkoon ilman sydäntään. Hänellä tiedetään olleen rakastajatar nimeltä Juliana, jonka väitetään synnyttäneen hänelle viisi poikaa. Hän sai vuonna 1284 luvan linnoittaa kartanonsa Actonissa, minkä lisäksi hän rakennutti kappelin Wellsin piispanpalatsiin.


title: Testimenetelmä

text: Testimenetelmä on menetelmä, jonka lopputuloksena testitulos. Testi voi olla joka operaatio, jossa määritellään tietyn tuotteen, prosessin tai palvelun ominaisuudet määritellyn toimintatavan mukaan. Yleensä testi on osa laajempaa koetta.


title: Testimenetelmä

text: Testi voi olla joko kvalitatiivinen (kyllä/ei), kategorinen eli luokitteleva, tai kvantitatiivinen. Testi voi perustua havaintoihin tai mittalaitteen tuottamiin arvoihin.


title: Testimenetelmä

text: Ohjelmistotuotannossa, tekniikassa, tieteessä, tuotantotekniikassa ja liiketoiminnassa on tärkeätä, että kaikilla osapuolilla on yhteinen näkemys mittausten tekotavasta. Yleensä fyysiset ominaisuudet ovat riippuvaisia testimenetelmän tarkkuudesta. Kokeiden ja mittausten dokumentointi sekä määrittely on tärkeätä.


title: Villaggio Mall

text: Villaggio Mall on ostoskeskus Aspire Zonen alueella Dohan länsilaidalla Qatarissa. Kauppakeskuksessa on muun muassa hotelli, elokuvateatteri, luistinrata ja huvipuisto. Ostoskeskuksessa syttyi tulipalo 28. toukokuuta 2012, jonka seurauksena 19 ihmistä kuoli, joista 13 oli lapsia. Lisäksi kuoli neljä naisopettajaa ja kaksi palomiestä.


title: Markus Leikola

text: Erkki Anto Markus Leikola (s. 17. maaliskuuta 1960 Helsinki) on suomalainen toimittaja, kirjailija, konsultti ja kommentaattori.


title: Markus Leikola

text: Leikola työskenteli 1980- ja 1990-luvulla toimittajana useissa viestimissä, Talouselämässä ja Iltalehdessä sekä Yleisradiossa vuoteen 1996, jolloin hän lähti tavoittelemaan uutta televisiokanavaa, joka kuitenkin meni Sanoman Helsinki Medialle. Yleisradiossa hän työskenteli A-studiossa ja teki ulkomaanreportaaseja, joissa hänen vahvuusaluettaan oli Itä-Eurooppa. Hän veti myös eduskuntavaalitentit 1991.


title: Markus Leikola

text: Syksyllä 2016 Leikolalta ilmestyi yli 900-sivuinen romaani "Uuden maailman katu" (WSOY). Leikola on julkaissut myös runoteoksen "Naamakirja" (2012) ja kaksi muuta teosta. Hän teki vuoteen 2017 saakka Jussi Lähteen kanssa Yle Radio 1:lle viikottaista keskusteluohjelmaa "Leikola ja Lähde". Vuosina 2006–2009 Leikola toimi Suomen Markkinointiviestintätoimistojen Liiton (MTL) toimitusjohtajana.


title: Markus Leikola

text: Leikola on kirjoittanut näytelmän "Nykyisempi aika", joka perustuu Charles Chaplinin elokuvaan "Nykyaika" ja osin myös "Diktaattoriin".


title: Markus Leikola

text: Leikola on yksi jahtaajista syksyllä 2018 MTV:llä alkaneessa "Jahti"-visailuohjelmassa. Siinä hänen roolinimensä on ”Besserwisser”.


title: Markus Leikola

text: Markus Leikolan isä on professori Anto Leikola. Hänen setänsä on metsätieteilijä Matti Leikola ja hänen isoisänsä oli lääkäri ja poliitikko Erkki Leikola sekä isotätinsä gynekologi ja Suomen ensimmäinen naisprofessori Laimi Leidenius. Hänen isoäitinsä isä oli lääkintäkenraalimajuri Eino Suolahti.


title: Daniel Davis

text: Daniel Davis (s. 26. marraskuuta 1945 Gurdon, Arkansas) on yhdysvaltalainen näyttelijä, joka tunnetaan parhaiten hovimestari Nilesina Nanny-tv-sarjasta. Hän on näytellyt myös professori Moriartya sivuosaroolissa televisiosarjassa "Star Trek – uusi sukupolvi".


title: Fernanda Machado

text: Fernanda Arrias Machado (s. 10. lokakuuta 1980 Maringá) on brasilialainen näyttelijä.


title: Mads Christensen

text: Mads Christensen voi tarkoittaa seuraavia henkilöitä:


title: Mads Christensen (jääkiekkoilija)

text: Mads Christensen (s. 2. huhtikuuta 1987 Herning, Tanska) on tanskalainen jääkiekkoilija, joka pelaa DEL-joukkue EHC Münchenissa. Hän on pelipaikaltaan keskushyökkäjä, mutta osaa pelata myös laidassa.


title: Mads Christensen (jääkiekkoilija)

text: Christensen on Herning IK:n kasvatti. Hän pelasi Blue Foxissa ensimmäiset pääsarjaottelunsa jo 15-vuotiaana kaudella 2002–2003, jolloin Christensen sai tililleen neljä runkosarja- ja kaksi playoff-ottelua, joissa hän teki yhden syöttöpisteen. Christensen voitti kauden päätteeksi Tanskan-mestaruuden. Kaudella 2003–2004 hän pelasi Tanskan pääsarjassa 20 ottelua ja kaudella 2004–2005 31 runkosarjaottelua tehopistein 1+6=7 sekä 15 playoff-ottelua tehden yhden maalin. Christensen voitti Tanskan-mestaruuden myös keväällä 2005.


title: Mads Christensen (jääkiekkoilija)

text: Kauden 2005–2006 päätteeksi Christensen voitti pronssia. Hän voitti Herningissä Tanskan-mestaruuden taas vuosina 2007 ja 2008. Kaudeksi 2008–2009 Christensen siirtyi SønderjyskE Ishockeyn riveihin. Hän teki Tanskan pääsarjan yhden kauden piste-ennätyksensä tehoilla 17+18=35. Christensen jakoi SønderjyskEn sisäisen maalipörssin kolmannen sijan Dustin VanBallegooien kanssa. Hän voitti Tanskan-mestaruuden keväällä 2009 ja valittiin koko AL-Bank Ligaenin vuoden pelaajaksi sekä tähdistökentälliseen.


title: Mads Christensen (jääkiekkoilija)

text: Toukokuussa 2009 Christensen teki sopimuksen Saksan DEL:ssä pelaavan Iserlohn Roostersin kanssa kaudeksi 2009–2010, jolloin hän oli tehoilla 14+31=45 joukkueen kolmanneksi paras pistemies. Kaudeksi 2010–2011 Christensen siirtyi Eisbären Berlinin riveihin. Hän voitti joukkuessa kauden aikana sekä Saksan-mestaruuden että European Trophyn mestaruuden. Christensen voitti Saksan-mestaruuden myös kahtena seuraavana keväänä 2012 ja 2013. Neljän Berliinissä vietetyn vuoden jälkeen hän jatkaa kaudella 2014–2015 DEL-uraansa vuoden mittaisella sopimuksella EHC Münchenin paidassa. Christensen oli 17 osumallaan joukkueen toiseksi paras maalintekijä Daniel Sparren jälkeen. Maaliskuussa 2015 hän teki Münchenin kanssa vuoden mittaisen jatkosopimuksen.


title: Mads Christensen (jääkiekkoilija)

text: Christensen edusti Tanskaa MM-kilpailuissa vuosina 2007, 2008, 2009, 2010, 2011, 2013, 2014 ja 2016. Vuoden 2011 turnauksessa hän jakoi joukkueen sisäisen maalipörssin voiton Nichlas Hardtin kanssa sekä sisäisen pistepörssin voiton Hardtin ja Julian Jakobsenin kanssa. Christensen pelasi myös Vancouverin olympiakisojen 2010 ja Sotšin olympiakisojen 2014 karsinnoissa.


title: Mads Christensen (jääkiekkoilija)

text: Christensen pelasi myös alle 20-vuotiaiden I-divisioonan MM-kilpailuissa vuosina 2005 (B-lohkon pronssia), 2006 (A-lohkon hopeaa) ja 2007 (A-lohkon kultaa). Hän pelasi myös alle 18-vuotiaiden pääsarjan MM-kilpailuissa vuosina 2004 ja 2005, mutta Tanska putosi kuitenkin jälkimmäisen turnauksen päätteeksi I-divisioonaan.


title: Yassin Salhi

text: Yassin Salhi (s. 3. lokakuuta 1987 Casablanca) on marokkolainen jalkapalloilija. Hyökkääjänä pelaava Salhi edustaa Marokon pääsarjassa pelaavaa Raja Casablancaa.


title: Yassin Salhi

text: Salhi aloitti jalkapalloilun Raja Casablancan riveissä ja nousi joukkueen edustukseen kaudella 2009–2010. Jo seuraavalla kaudella hän teki läpimurtonsa joukkueessaan, joka voitti Marokon pääsarjan Botolan. Salhi teki kauden aikana seitsemän maalia 28 ottelussa.


title: Yassin Salhi

text: Salhi pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Salhi edusti myöhemmin Marokon paikallista maajoukkuetta vuoden 2012 Arabian mestaruuskisoissa. Kisojen päätteeksi Marokko voitti Arabian mestaruuden ja Salhi kisojen maalikuninkuuden. Sen sijaan avausmaalinsa Marokon maajoukkueessa hän teki 15. elokuuta 2012 Guineaa vastaan.


title: Kehotaide

text: Kehotaide tai vartalotaide (engl. "body art") on ihmisen keholla tai keholle tehtyä taidetta. Yleisimpiä kehotaiteen muotoja ovat ihon tatuointi, lävistäminen, ihomaalaus ja arpeuttaminen, sekä kehonmuokkaus kuten implantit tai leikkely.


title: Kehotaide

text: Kehotaiteesta tuli länsimaissa taidemuoto 1960-luvulla, kun kiinnostus ihmisvartaloon kasvoi. Kehotaiteessa yhdistyi muun muassa kuvanveisto, performanssitaide ja käsitetaide. Etenkin kuvanveistäjät ryhtyivät kehittämään kehotaidetta, tehden omista kehoistaan taideteoksia. Kehotaide käsitteli sellaisia aiheita kuin narsismi, masokismi, seksuaalisuus ja transvestismi. Ensimmäinen kehotaiteen näyttely järjestettiin Chicagon nykytaiteen museossa 1975.


title: Yasuhiro Konishi

text:
Yasuhiro Konishi (1893–1983) () oli ensimmäisiä karatea Japanin pääsaarilla opettaneita karatenopettajia. Yasuhiro oli osaltaan tärkeitä modernin karaten kehittäjistä. ja varsinkin lajin tunnetuksitekijä Japanissa. Hän kehitti myös oman karaten tyylisuunnan ()n.
Yasuhiro Konishi syntyi vuonna 1893 Takamatsussa, Kagawan prefektuurin pääkaupunkissa, Japanissa. Konishi aloitti Muso Ryu jujitsun harjoittelun vuonna 1899, 13-vuotiaana kendo ja myöhemmin Takenouchi-ryū jujitsun. Konishi aloitti opiskelun Keio yliopistossa () Tokiossa vuonna In 1915.


title: Yasuhiro Konishi

text: Konishin ensimmäinen tutustuminen okinawalaiseen te'hen tuli Okinawalaisen Tsuneshige Arakakin kautta. Konishi erosi työstään 1923 avatakseen kamppailulajien opetuskeskuksen. Konishi opetti "Ryobu-Kan"iksi nimeällään () dojolla kendoa (Dai Nippon Butokukai oli myöntänyt Konishille kyōshi-opetetuslisenssin kendossa) ja jujitsua.


title: Yasuhiro Konishi

text: Seiko Fujita järjesti Konishi-sensein nuoren Motokatsu Inouen karaten opettajaksi 1930-luvulla


title: Yasuhiro Konishi

text:
Vuonna 1924, Hironori Ohtsuka ja Gichin Funakoshi saapuivat Keio yliopiston kendodojolle.
Konishin avulla, Funakoshi perusti to-te klubin Keio yliopistolle. Konishi, Funakoshi ja Ohtsuka toimivat karaten opettajina ja Konishin osaaminen jujutsun, kendon ja nyrkkeilyn parissa vaikutti ratkaisevasti modernin karate syntyyn.
Shindō jinen-ryū karate-do:n Konishi esitteli vuonna 1934.
1930-luvun puolivälissä Japanin Keisarillisesta armeijasta olitiin yhteydessä Konishiin. Hänen haluttiin kehittävän itsepuolustustekniikoita japanin valtion rautateiden palveluksessa oleville naisille. Konishi kehitti Shindō jinen-ryūn pohjalta Seiryu Katat.
SCAPin julistaman "budoharjoittelu pannan" poistuttua konishi työskenteli väsymättä saadakseen kendon ja karaten harjoittelun taas käyntiin japanissa.


title: Dinah Pfizenmaier

text: Dinah Pfizenmaier (s. 13. tammikuuta 1992 Bielefeld) on saksalainen tennispelaaja. Pfizenmaier osallistui ensimmäistä kertaa Grand Slamiin vuoden 2012 Ranskan avoimissa. Pfizenmaierin korkein sijoitus kaksinpelissä on 79. sija, jonka hän saavutti maaliskuussa 2014. Tammikuussa 2014 Pfizenmaierin tennisuran kokonaisansiot olivat 279 503 Yhdysvaltain dollaria.


title: Dinah Pfizenmaier

text: Vuoden 2013 Ranskan avoimissa Pfizenmaier eteni kolmannelle kierrokselle.


title: Teerenpeli

text: Teerenpeli Yhtiöt -konserni on vuonna 1994 perustettu ravintola-, panimo- ja tislaamotoimintaa sekä franchising-liiketoimintaa harjoittava perheyhtiö.


title: Teerenpeli

text: Vuonna 1994 Lahden Vapaudenkadulle avattiin Teerenpeli-olutravintola. Seuraavana vuonna käynnistyi pienimuotoinen panimotoiminta ravintolan yhteydessä. Ensimmäinen panimo oli keittokooltaan vain 60 litraa. Vuonna 1997 keittokapasiteettia lisättiin 250 litraan ja siiderien tuotanto aloitettiin. Tämä keittolaitteisto on edelleen käytössä ja sillä valmistetaan erikoisoluita Ravintola Teerenpelissä Helsingissä. Vuonna 2002 panimo siirrettiin Ravintola Taivaanrannan kellaritiloihin Lahdessa. Samana vuonna aloitettiin mallasviskin tislaaminen. Vuonna 2009 Teerenpeli rakensi oman panimorakennuksen Lahden Lotilan teollisuusalueelle ja hankki pullotuslaitteiston. Entiset panimotilat otettiin kokonaisuudessaan käyttöön viskin valmistukseen.


title: Teerenpeli

text: Teerenpelin ensimmäinen olut oli puolukalla maustettu tumma lager Puolukka Lysti. Esimmäisenä vuotena olutta tuotettiin 2 000 litraa, nykyään Teerenpeli valmistaa lähes puoli miljoonaa litraa olutta ja siideriä vuodessa. Vuosittain valmistuu myös noin 100 000 litraa viskiä kypsymään tynnyreihin.


title: Teerenpeli

text: Teerenpeli-olutravintolat sijaitsevat Lahdessa, Helsingissä, Tampereella, Turussa, Lappeenrannassa ja Jyväskylässä.


title: Teerenpeli

text: Teerenpelin Laiskajaakko palkittiin 1. sijalla Suomen Paras Olut 2011 -kilpailussa, sarjassa "Tumma lager enintään 4,7 %, pakatut oluet". Teerenpeli voitti myös kaksi 2. sijaa eri sarjoissa.


title: Myyrät

text: Myyrät, joskus myös varsinaiset myyrät, ("Arvicolinae") on jyrsijöihin kuuluva alaheimo. Se luokitellaan välillä "Muridae"- ja välillä "Cricetidae"-heimoon. "Mammal Species of the World" -teos (2005) luokittelee sen "Cricetidae"-heimoon kuuluvaksi. Myyrien alaheimoon kuuluu suuri määrä lajeja, myös piisami ja sopulit.


title: Myyrät

text: Suomessa elää 11 myyrälajia: tunturisopuli, metsäsopuli, punamyyrä, harmaakuvemyyrä, metsämyyrä, vesimyyrä, piisami, idänkenttämyyrä, kenttämyyrä, peltomyyrä ja lapinmyyrä.


title: Hamza Abourazzouk

text: Hamza Abourazzouk (, s. 16. kesäkuuta 1986) on marokkolainen jalkapalloilija. Hyökkääjänä pelaava Abourazzouk edustaa Marokon pääsarjassa pelaavaa Maghreb Fèssia.


title: Hamza Abourazzouk

text: Abourazzouk aloitti jalkapalloilun Wydad Casablancan junioreissa, josta hän siirtyi Jeunesse el-Massiran riveihin kaudella 2007–2008. Sittemmin heinäkuussa 2009 Abourazzouk siirtyi Maghreb Fèsin riveihin. Hän teki avauskaudellaan vain yhden maalin, mutta jo seuraavalla kaudella nousi joukkueensa merkittäväksi pelaajaksi afrokentillä. Abourazzouk teki Afrikan Confederation Cupissa viisi maalia. Hän ratkaisi muun muassa joukkueensa pääsyn lohkovaiheeseen 16 parhaan kierrokselta tehdessään ZESCO Unitedia vastaan toisessa osaottelussa kaksi maalia. Maghreb Fès eteni jatkoon yhteismaalein 2–1. Abourazzouk teki lohkovaiheessa vielä kaksi maalia, mutta jäi turnauksen edessä ilman maaleja. Hänen joukkueensa kuitenkin voitti Afrikan Confederation Cupin lopulta rangaistuispotkuilla Club Africainia vastaan. Muutama kuukausi myöhemmin Abourazzouk oli ratkaisemassa Maghreb Fèsille toista mestaruutta, kun hän teki CAF Super Cupin loppuottelussa 0–1 johtomaalin Espérancea vastaan. Espérance nousi vielä tasoihin, mutta Maghreb Fès vei mestaruuden rangaistuspotkuilla maalein 4–5.


title: Hamza Abourazzouk

text: Abourazzouk pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Hän teki avausmaalinsa maajoukkueessa Norsunluurannikkoa vastaan pelatussa 2014 MM-karsintaottelussa.


title: Still Crazy After All These Years

text: Still Crazy After All These Years on Paul Simonin albumi vuodelta 1975. Kaikki kappaleet ovat Paul Simonin säveltämiä vuonna 1975, paitsi nimikkokappale on vuodelta 1974. Levy voitti vuoden Grammy-palkinnon.


title: Still Crazy After All These Years

text: Albumin tuottajat ovat Paul Simon ja Phil Ramone. Kaikki laulut laulaa Paul Simon – "My Little Town" -kappaleen hän laulaa yhdessä Art Garfunkelin kanssa.


title: Thomas Spelling

text: Thomas Spelling (s. 9. helmikuuta 1993 Herning, Tanska) on tanskalainen jääkiekkoilija, joka edustaa Metal Ligaen-joukkue SønderjyskE Ishockeyta. Hän on pelipaikaltaan vasen laitahyökkääjä ja laukoo oikealta.


title: Thomas Spelling

text: Spelling on Herning IK:n kasvatti. Hän pelasi ensimmäiset miesten pelinsä 15-vuotiaana Blue Foxin kakkosjoukkueessa kaudella 2008–2009 Tanskan I-divisioonassa. Kaudella 2009–2010 Spelling nousi Herningin AL-Bank Ligaen -miehistöön, jossa hän teki 32 runkosarjaottelussa tehot 5+9=14 ja kymmenessä playoff-ottelussa kaksi maalia. Spelling voitti kauden päätteeksi pronssia.


title: Thomas Spelling

text: Kaudella 2010–2011 Spelling teki läpimurtonsa AL-Bank Ligaenissa tehtyään 39 runkosarjaottelussa tehot 18+11=29 ja 11 playoff-ottelussa tehot 3+4=7. Hän voitti kauden päätteeksi Tanskan-mestaruuden ja valittiin kauden päätteeksi AL-Bank Ligaenin parhaaksi tulokkaaksi. Kaudella 2011–2012 Spelling oli tehoilla 21+16=37 Herningin paras maalintekijä sekä toiseksi paras pistemies Antti Höllin kanssa. Hän sijoittui koko AL-Bank Ligenin maalipörssissä kuudenneksi. Kevään 2012 pudotuspeleissä Spelling oli joukkueen paras pistemies ja maalintekijä tehoilla 10+10=20. Hän voitti kauden päätteeksi Tanskan-mestaruuden.


title: Thomas Spelling

text: Toukokuussa 2012 Spelling allekirjoitti kaksivuotisen sopimuksen Ruotsin Elitserienissä pelanneen Rögle BK:n kanssa. Hän pelasi suurimman osan kaudestaan kuitenkin joukkueen J20-junioreissa, joiden toiseksi paras pistemies ja maalintekijä Spelling oli tehoilla 19+30=49. Hän jakoi koko J20 SuperElitin pistepörssin viidennen sijan Malmö Redhawksin Joel Kellmanin kanssa. Spelling pelasi kauden aikana seitsemän Elitserien-ottelua jääden niissä ilman tehopisteitä. Hän pelasi kauden aikana miesten pelejä myös neljän ottelun verran sarjatasoa alempana HockeyAllsvenskanin IK Oskarshamnissa tammikuussa 2013.


title: Thomas Spelling

text: Spelling ei jatkanut Röglessä enää toista sopimuskauttaan, vaan palasi kaudeksi 2013–2014 kotimaahansa tehtyään vuoden mittaisen sopimuksen SønderjyskE Ishockeyn kanssa. Hän oli joukkueen kolmanneksi paras pistemies tehoilla 24+27=51, joilla Spelling sijoittui koko Metal Ligaenin pistepörssissä viidenneksi. Hän voitti myös liigan kevään 2014 pudotuspelien pistepörssin 11 osumallaan. Spelling voitti kauden päätteeksi Tanskan-mestaruuden ja valittiin Metal Ligaenin toiseen tähdistökentälliseen. Kesäkuussa 2014 hän teki vuoden mittaisen jatkosopimuksen SønderjyskE:n kanssa. Kaudella 2014–2015 Spelling oli joukkueen toiseksi paras maalintekijä ja kolmanneksi paras pistemies tehoilla 19+22=41. Hän jakoi Metal Ligaenin maalipörssin kymmenennen sijan Odense Bulldogsin Dale Mitchellin ja Rungsted IK:n Lauris Bajarūnsin kanssa. Spelling voitti kauden päätteeksi Tanskan-mestaruuden. Hänet valittiin myös Metal Ligaenin maaliskuun 2015 kuukauden pelaajaksi.


title: Thomas Spelling

text: Kaudella 2015–2016 Spelling oli SønderjyskE:n toiseksi paras pistemies Corey Quirkin jälkeen tehoilla 24+27=51. Hän jakoi Metal Ligaenin maalipörssin kymmenennen sijan Herning Blue Foxin Jordan Georgen ja Frederikshavn White Hawksin Robin Bergmanin kanssa. Spelling sijoittui kevään 2016 pudotuspeleissä yhdeksällä osumallaan maalipörssissä toiseksi edellään vain Herning Blue Foxin Kristoffer Lauridsen.


title: Thomas Spelling

text: Spelling edusti Tanskaa MM-kilpailuissa vuosina 2014 ja 2015. Yhteensä hän on pelannut 38 A-maaottelua tehopistein 7+2=9.


title: Thomas Spelling

text: Spelling pelasi myös alle 20-vuotiaiden MM-kilpailuissa vuosina 2011, 2012 ja 2013, joista keskimmäinen turnaus eteni pääsarjassa. Vuoden 2011 turnaus päättyi B-lohkon kultaan ja Tanska nousi näin ollen seuraavaksi vuodeksi pääsarjaan. Joukkue putosi kuitenkin IA-divisioonaan vuoden 2013 turnaukseen, jossa Spelling toimi Tanskan varakapteenina. Hän voitti tehoilla 1+7=8 koko turnauksen syöttöpörssin ja jakoi Tanskan sisäisen pistepörssin voiton Oliver Bjorkstrandin ja Sebastian Ehlersin kanssa. Spelling voitti turnauksesta pronssia.


title: Thomas Spelling

text: Spelling pelasi myös alle 18-vuotiaiden I-divisioonan MM-kilpailuissa vuosina 2010 ja 2011. Ensimmäinen turnaus päättyi A-lohkon hopeaan ja toinen turnaus B-lohkon kultaan sekä sarjanousuun.


title: Club Atlas

text: Club Social y Deportivo Atlas de Guadalajara on vuonna 1916 perustettu jalkapalloseura Guadalajarasta, Meksikosta. Seuran edustusjoukkue pelaa maan korkeimmalla sarjatasolla Primera División de Méxicossa. Joukkueen kotistadionina toimii 56 713 -paikkainen Estadio Jalisco.


title: Club Atlas

text: Ensimmäisen kerran joukkue voitti maan pääsarjamestaruuden kaudella 1950–1951.


title: Pappinen (Loimaa)

text: Pappinen on kylä entisen Loimaan kunnan alueella Loimaalla, Varsinais-Suomessa. Pappinen sijaitsee noin 11 kilometriä lounaaseen Loimaan keskustasta.


title: Pappinen (Loimaa)

text: Pappisten kylä kuuluu Niinijoen–Pappisten seutuun, joka muodostuu yhteensä kymmenestä kylästä, joiden yhteinen asukasluku oli vuoden 2004 aikaan hieman yli 800. Pappinen kuuluu Niinijoen koulupiiriin. Kylä on maanviljelyaluetta.


title: Pappinen (Loimaa)

text: Pappistenjärven rannalla on tanssilava, jota pidetään yllä talkoovoimin. Tanssilavan vieressä on uimaranta.


title: Pappinen (Loimaa)

text: Mutapohjaista Pappistenjärveä on hoidettu viime vuosikymmenenä muun muassa hoitokalastuksella ja ruoppauksella. Järven pinta-ala on noin 5,8 hehtaaria. Sen laskee Järvenojan ja Sulajoen välityksellä Niinijokeen ja edelleen Loimijokeen. Läheinen Pikkujärvi on vain noin 2,2 hehtaarin suuruinen.


title: Gil Vicente FC

text: Gil Vicente Futebol Clube on portugalilainen jalkapalloseura, joka on perustettu vuonna 1924. Seura tulee Barcelosin kaupungista ja sen edutusjoukkue pelaa maan korkeimmalla sarjatasolla Primeira Ligassa. Sen kotistadionina toimii 12 504 -paikkainen Estádio Cidade de Barcelos.


title: Jonathan Viera

text: Jonathan Viera Ramos (s. 21. lokakuuta 1989 Las Palmas, Kanariansaaret, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Las Palmasia ja on pelipaikaltaan hyökkäävä keskikenttäpelaaja.


title: Jonathan Viera

text: 15. toukokuuta 2012 Viera siirtyi kasvattajaseurastaan Valenciaan.


title: Mack David

text: Mack David (5. heinäkuuta 1912 New York – 30. joulukuuta 1993 Rancho Mirage) oli yhdysvaltalainen sanoittaja. Hänet tunnetaan erityisesti elokuviin ja televisioon tekemistään kappaleista. David oli kahdeksan kertaa ehdolla Oscar-palkinnon saajaksi. Hän työskenteli urallaan muun muassa Jerry Livingstonin, Burt Bacharachin ja Henry Mancinin kanssa.


title: Mack David

text: Mack David halusi nuorena lakimieheksi ja opiskelikin lakia Cornellin yliopistossa ja St. John’s Universityssä New Yorkissa. Hän neuvoi nuorempaa veljeään, sanoittaja Hal Davidia, hylkäämään musiikkiuran ja hankkimaan vakaamman ammatin. Veli kuitenkin pysyi päätöksessään ansaita elantonsa musiikilla. Hän tuli myöhemmin kuuluisaksi erityisesti Burt Bacharachin sanoittajana ja voitti muun muassa Oscar-palkinnon kappaleella ”Raindrops Keep Fallin’ on My Head”. 1920-luvun lopulle tultaessa myös Mack vaihtoi lakitieteen opiskelemisen lauluntekijän uraan.


title: Mack David

text: David oli pääasiassa sanoittaja, mutta toisinaan myös sävelsi kappaleita. Hänen merkittävimmäksi yhteistyökumppanikseen tuli säveltäjä Jerry Livingston. Yli 50-vuotisen uransa aikana hän ehti työskennellä myös lukuisien muiden säveltäjien, mukaan lukien Al Hoffmanin, Alex Kramerin, Count Basien, Jimmy Van Heusenin, Johnny Greenin, Burt Bacharachin ja Henry Mancinin, kanssa.


title: Mack David

text: Vuonna 1948 David muutti Kaliforniaan ja alkoi tehdä aktiivisesti musiikkia elokuviin ja televisioon. Hänen elokuvatuotantoonsa kuuluvat Walt Disneyn "Tuhkimo" sekä Dean Martinin ja Jerry Lewisin komediat "Armeijan monnit", "Laivaston monnit" ja "Laskuvarjomonnit". Hän oli ehdolla Oscar-palkinnon saajaksi yhteensä kahdeksan kertaa kappaleilla ”Bibbidy Bobbidi Boo”, ”The Hanging Tree”, ”Bachelor in Paradise”, ”Walk on the Wild Side”, ”It's a Mad, Mad, Mad, Mad World”, ”Hush, Hush, Sweet Charlotte”, ”The Ballad of Cat Ballou” ja ”My Wishing Doll”.


title: Mack David

text: David kirjoitti englanninkieliset sanat Édith Piafin hittiin ”La Vie en rose” vuonna 1950. Samana vuonna hän käänsi englanniksi myös toisen Louiguyn sävellyksen, ”Cherry Pink and Apple Blossom White”. Hänen muihin tunnettuihin kappaleihinsa kuuluvat vuoden 1939 ”Moon Love”, Duke Ellingtonin kanssa kirjoitettu ”I’m Just a Lucky So-and-So” ja countryduo The Juddsin vuonna 1990 hitiksi nostama ”Born to Be Blue”. Monissa suosituissa televisio-ohjelmissa on käytetty Davidin kirjoittamaa tunnusmusiikkia. Näihin kuuluvat "Kasper, kiltti kummitus", "77 Sunset Strip", "Hawaiian Eye", "Bourbon Street Beat" ja "Surfside 6".


title: Mack David

text: Mack David kuoli sydänkohtaukseen kotonaan Rancho Miragessa, Kaliforniassa, vuonna 1993 kärsittyään vuosia sydänvaivoista. Hänellä ja hänen vaimollaan Beatricella oli yksi poika ja yksi tytär.


title: TuuliWatti

text: TuuliWatti Oy on suomalainen yritys, joka kehittää ja rakentaa tuulipuistoja maa-alueille. St1:n ja S-ryhmän S-Voiman yhdessä omistama yritys oli vuonna 2015 Suomen eniten tuulivoimaa tuottava yritys, se tuotti 0,8TWh tuulisähköä, mikä on reilu kolmannes koko Suomen tuulivoimantuotannosta.


title: TuuliWatti

text: TuuliWatin toimitusjohtaja Jari Suominen toimii myös St1 Oy:n uusiutuvan energian johtajana.


title: TuuliWatti

text: TuuliWatti rakentaa voimaloitaan erityisesti Perämeren rannalle, jossa on hyvät tuuliolot. Voimalan tornista tehdään mahdollisimman korkea, jolloin merituuli ei ole niin turbulenttia. Vaikka pakkaspäivinä on alempana tyyntä, korkealla tuulee myös silloin. Korkeuden ansiosta voimala voidaan sijoittaa muutaman kilometrin päähän meren rannasta, jolloin se ei häiritse ranta-asutusta. Ensimmäisen sisämaan tuulivoimapuiston TuuliWatti otti käyttöön keväällä 2013 Tervolassa.


title: TuuliWatti

text: Toimitusjohtaja Suominen kritisoi keväällä 2014 sitä, että tuulivoiman lupabyrokratia kestää Suomessa nykyisin jopa neljä–viisi vuotta. Sujuvampi kaavoitus- ja ympäristölupaprosessi auttaisi saavuttamaan Suomen kansallisen tavoitteen uusiutuvan energian rakentamisesta nopeammin.


title: TuuliWatti

text: TuuliWatin ensimmäinen tuulivoimala valmistui syyskuussa 2009 Porin Tahkoluotoon ja se oli valmistuessaan Suomen suurin tuulivoimala 100 metrin napakorkeudellaan ja 100 metrin roottorin halkaisijallaan. Laitoksen arvioitu sähköntuotanto on noin 8 000–9 000 MWh vuodessa, eli laitoksen keskimääräinen teho on hieman alle 1 MW.


title: TuuliWatti

text: Vuonna 2011 TuuliWatti ilmoitti aikovansa rakentaa tuulivoimapuistoja noin kymmenelle paikkakunnalle eri puolella Suomea vuoteen 2015 mennessä. Puistoissa toimisi satakunta tuulivoimalaitosta. Elokuussa 2014 TuuliWatilla oli tuulivoimapuistoja kahdeksalla paikkakunnalla.


title: TuuliWatti

text: TuuliWatin ensimmäinen tuulipuisto vihittiin käyttöön Simon Putaankankaalla maaliskuussa 2012. Myllyt tuottavat sähköä reilun parinkymmenentuhannen kerrostaloasunnon tarpeita vastaavan määrän.


title: TuuliWatti

text: Vuonna 2013 TuuliWatti ilmoitti, että kun sen rakenteilla olevat kohteet valmistuvat, sen tuotantokapasiteetti nousee 600 megawattituntiin, joka vastaa noin 10 prosenttia Suomen vuodelle 2020 asettamasta tuulivoimatavoitteesta. vuonna 2014 yritysellä oli tuulivoimakapasiteettia noin 97 megawattia.


title: TuuliWatti

text: Suomen korkeimmat tuulivoimalat vihittiin virallisesti Iin Olhavassa maaliskuussa 2013. 140 metrin korkuisten voimaloiden siivet yltävät pyöriessään 200 metrin korkeuteen. ”Yhteen tuulivoimalaan tarvitaan kymmenen erikoiskuljetusta, sillä yksistään voimalan siiven pituus on 55 metriä”, totesi Tanskasta laivattujen osien kuljetusta ohjannut Sami Kivelä. Puiston kahdeksan pyörivää myllyä ovat teholtaan 3-megawattisia ja ne tulevat TuuliWatti Oy:n mukaan tuottamaan vuosittain sähköä noin 35 000 kerrostaloasunnon tarpeisiin. Investoinnin arvo oli noin 40 miljoonaa euroa.


title: TuuliWatti

text: Tervolan Varevaaran kymmenen tuulimyllyn muodostama tuulivoimapuisto otettiin käyttöön huhtikuussa 2013. TuuliWatin Varevaaran tuulivoimapuisto oli ensimmäinen sisämaan tuulivoimapuisto ja se toi reilun 10 prosentin lisäyksen Suomen tuulivoimatuotantoon.


title: TuuliWatti

text: Vuoden 2013 aikana valmistuivat sekä Simon että Iin tuulipuistojen laajennukset. Simon Leipiön neljä uusinta voimalaa olivat ensimmäinen osa TuuliWatin ja espanjalaisen Gamesa Corporación Tecnológican solmimaa sopimusta, johon kuuluu kolmekymmentä 4,5-megawatin voimalaa.


title: TuuliWatti

text: TuuliWatti Oy pystytti syyskuussa 2013 Korpilahden Maatianvuoreen 120 metriä korkean mittausmaston. Mastolla mitataan tuulen määrää ja laatua ja tulosten perusteella päätetään, toteutuuko Maatianvuoreen suunniteltu viiden 4,5 megawatin tuulivoimalan hanke. Viiden turbiinin yhteinen teho olisi 15–25 megawattia, niiden napakorkeus olisi 140 metriä ja enimmäiskorkeus 210 metriä. Sisämaassa maaston muodot aiheuttavat turbulenssia, eli ilman virtauksen nopeuden ja suunnan vaihtelua. Kova turbulenssi rasittaa laitteistoa, mutta sitä mittaamalla voidaan valita oikeanlaiset laitetyypit. Tuulivoimaloiden rakentamiseen tarvitaan Jyväskylän kaupungin suunnittelutarveratkaisu, joka käsitellään lautakuntatasolla.


title: TuuliWatti

text: Syksyllä 2013 alettiin rakentaa Tornion Kitkiäisvaaran tuulivoimapuistoa. Puisto sijaitsee noin 40 kilometriä pohjoiseen Tornion keskustasta. Kahdeksan 4,5 megawatin tuulivoimalaitosyksikköä olivat suurimpia mitä Suomeen oli siihen mennessä rakennettu. Puiston on tarkoitus valmistua syksyllä 2014. Ensimmäiset sähköt puistosta saatiin kesä-heinäkuun vaihteessa.


title: TuuliWatti

text: Keväällä 2014 Simossa vihittiin 4 tuulivoimalaa, joista tuli samalla Suomen suurimmat toiminnassa olevat voimalat. Niiden tornien navat ovat 140 metrin korkeudessa ja niiden roottorien siivet yltävät pyöriessään 204 metrin korkeuteen. Ne ovat siis korkeampia kuin Näsinneula, jonka torniosa on 134,5 metriä korkea. Roottorin pyyhkäisypinta-ala taas vastaa kooltaan kahta jalkapallokenttää. Yksi voimala tuottaa vuodessa sähköä 6000 kerrostaloasunnon vuosikulutuksen verran, 15 vuotta sitten samaan olisi tarvittu kymmenen tuulivoimalaa. Suurvoimala pyörii täydellä teholla noin 35 prosenttia kokonaisajastaan, muulloin se seisoo tai pyörii hitaammin.


title: TuuliWatti

text: Vuonna 2014 rakennettiin Porin Peittooseen tuulipuistoa, josta tulee valmistuessaan Suomen suurin kahdellatoista 4,5 megawatin tuulivoimalallaan. Puiston rakentaminen maksaa 75 miljoonaa euroa. TuuliWatti suunnitteli rakentavansa lisää tuulivoimaa Satakuntaan Luvialle, Merikarvialle ja Siikaisiin. Siikaisiin on tulossa 8 tuulivoimalaa Otamon kylän Jäneskeitaan alueelle. Siikaisten voimalat ovat 3,3 megawatin kokoisia ja niiden napakorkeus on 137 metriä ja voimaloiden siivet nousevat 199 metrin korkeuteen. 40 miljoonaa euroa maksava Siikaisten tuulipuisto valmistuu vuoden 2015 alkuun mennessä.


title: TuuliWatti

text: Keväällä 2014 alkoi myös Kalajoen Mustilankankaan tuulivoimapuiston rakentaminen. Siitä on tulossa Suomen suurin puisto: siinä on 22 tuulivoimalaa, joiden kokonaisteho on 73 megawattia. Ensimmäiset Kalajoen tuulivoimalat alkavat tuottaa sähköä vuoden 2015 alussa, koko puisto valmistunee syksyyn 2015 mennessä. Tuuliturbiinit toimittaa tanskalainen Vestas Wind Systems A/S ja ne kiinnitetään 137 metriä korkeisiin torneihin. Rakennus- ja asennustyöt työllistävät parhaimmillaan 150 henkilöä. Tuulipuistoinvestoinnin kokonaisarvo on 110 miljoonaa euroa ja sen rahoitus on järjestetty SEB:n ja OP:n lainapääomalla.


title: TuuliWatti

text: Syksyllä 2014 aloitettiin Salon Märynummen kolmen tuulivoimalan rakentaminen.


title: TuuliWatti

text:
Vuonna 2015 TuuliWatti pystytti Salon Märynummelle Suomen ensimmäiset 5 megawatin suurvoimalat. Niiden yhteenlaskettu tuotanto vastaa yli 16 000 kerrostaloasunnon sähkönkulutusta. TuuliWatti omistaa tuulivoimaloista kaksi, yksi rakennettiin paikallisille yrittäjille, joiden joukossa on paikallinen
osuuskauppa ja puiston vieressä sijaitseva kauppapuutarha. Muita tuulipuistoja avattiin Torniossa, Siikaisissa ja Porissa. Yhtiön tuulivoiman kokonaistuotantokapasiteetti vuoden lopussa oli reilut 300 MW.


title: TuuliWatti

text: Tuuliwatti Oy suunnitteli Tervolan Löylyvaaraan kolme tuulivoimalaa. Yhtiön tavoite oli aloittaa tuulivoimaloiden rakennustyöt vuonna 2014, mutta kaavoitus oli vielä kesken vuonna 2016.


title: TuuliWatti

text: Vuonna 2018 TuuliWatti on muuttanut strategiaansa ja ryhtyy elinkaaripalveluiden tuottajaksi.


title: TuuliWatti

text: Seuraavassa luettelossa on ne TuuliWatin tuulipuistot, jotka on sen ilmoituksen mukaan toteutuneet elokuuhun 2016 mennessä. Luettelo on aakkosjärjestyksessä paikkakunnan mukaan ja paikkakunnan jälkeen on ilmoitettu vuosiluku, jolloin ensimmäiset tuulivoimalat on otettu ko. paikkakunnalla käyttöön. Seuraavassa luettelossa on elokuussa 2016 TuuliWatin suunnitelmissa olleet tuulipuistohankkeet.Empower Oy rakentaa TuuliWatin kanssa yhteistyössä muun muassa Kalajoen tuulipuiston, jossa Empower toimii pääurakoitsijana, minkä lisäksi se vastaa myös projektin suunnittelusta ja johtamisesta. Keväällä 2014 aloitettu Kalajoen tuulipuisto oli järjestyksessään yhdeksäs TuuliWatin ja Empowerin yhteistyöprojekti.


title: TuuliWatti

text: Keväällä 2014 YIT ja TuuliWatti sopivat 30 tuulivoimalan perustusten toteuttamisesta Kalajoelle (22) ja Siikaisiin (8). Voimaloiden kokonaisteho on yhteensä 99 MW. Perustustyöt aloitettiin molemmissa hankkeissa toukokuussa 2014 ja niiden arvioidaan valmistuvan lokakuuhun 2014 mennessä. Perustustyöt kuuluvat osana YIT:n ja TuuliWatin aiemmin solmimaan puitesopimukseen, jonka tavoitteena on rakentaa perustukset noin 90 voimalalle.


title: TuuliWatti

text: Vuonna 2013 valmistuneen Simon tuulivoimalat olivat ensimmäinen osa TuuliWatin ja espanjalaisen Gamesa Corporación Tecnológican solmimasta sopimuksesta, johon kuuluu tekniikan toimittaminen kolmeenkymmeneen 4,5-megawatin voimalaan.


title: TuuliWatti

text: Tanskalainen Vestas Wind Systems toimittaa tuuliturbiinit Kalajoen ja Siikaisten tuulivoimaloihin.


title: TuuliWatti

text: Tuulivoima-kansalaisyhdistys ry arvosteli tuulivoiman tukemista yhteiskunnan varoin keväällä 2014. . Toimitusjohtaja Suominen vastasi kritiikkiin toteamalla, että alan kannattavuutta ja taloudellisuutta voidaan pohtia monelta kantilta. Hänen mukaansa valtio tuki vuonna 2013 fossiilisia polttoaineita 700 miljoonalla eurolla, mutta uusiutuvia polttoaineita vain vajaalla 60 miljoonalla. "Tuulivoimasta hyödyt tulevat yhteiskunnalle erilaisina välillisinä vaikutuksina, fossiilisia polttoaineita pitää taas verottaa, koska niistä tulee haittoja", Suominen vertasi.


title: TuuliWatti

text: Tervolan Löylyvaaran tuulivoimapuistohanke sai yhden huomautuksen osayleiskaavan ehdotusvaiheessa tammikuussa 2014. Yksityishenkilön tekemässä huomautuksessa moitittiin tuulivoimaloiden aiheuttavan valo- ja melusaastetta ja pilaavan maiseman.


title: TuuliWatti

text: Puolustusvoimat on estellyt tuulivoimalupia tutkiensa vuoksi. Osittain siksi Etelä-Karjalassa ja Kymenlaaksossa tuulivoiman parissa toimivat yritykset liittyivät yhteen lokakuussa 2013. Yhteenliittymään kuuluvat TuuliWatin lisäksi Haminan Energia, Innopower, Ilmatar Windpower, Kotkamills, Kotkan Energia, Suomen Merituuli, Suomen Tuulivoima, SGPower, Taaleritehdas, Tornator ja TuuliSaimaa. Yhteenliittymän tehtävä on edustaa alueen tuulivoimatoimijoita ja ajaa heidän etujaan mm. pyrkimällä poistamaan esteitä tuulivoimainvestoinneilta. Kaakon tuulivoimahankkeissa on yhteensä noin 350 turbiinia. Yhteenliittymän mukaan investointien arvo on noin 1,4 miljardia euroa.


title: TuuliWatti

text: Keväällä 2013 tehdyssä lakiehdotuksessa esitettiin, että Perämeren kehittämisalueelle, jonne on suunnitteilla yli 150 tuulivoimalaa, tilattaisiin uusi tutka. Uuden tutkan myötä Puolustusvoimilta saataisiin myönteinen lausunto ja tutka-asiaa odottamaan jääneet satojen miljoonien eurojen investoinnit tuulivoimaloihin voitaisiin toteuttaa. Perämeren tuulivoiman tuottajilta aiottiin kerätä yli 18 miljoonaa euroa, mutta myös valtio kaavaili osallistuvansa tutkan alkurahoitukseen, jotta se voitaisiin tilata kesällä 2013.


title: Maakimalainen

text: Maakimalainen ("Bombus subterraneus") on kimalaisten sukuun kuuluva hyönteinen.


title: Maakimalainen

text: Britanniassa maakimalainen kuoli sukupuuttoon vuonna 2000. Sitä yritetään elvyttää luonnonkukkien kasvattamiseen kannustamalla. Lisäksi Ruotsista tuotiin kimalaisia, jotka päästettiin alkukesällä 2012 luontoon Kentin Dungenessissä. Niiden toivotaan leviävän ympäröivään luontoon.


title: Beras-hanke

text: BERAS-hanke (Building Ecological Regenerative Agriculture and Societies) on EU-rahoitteinen luomutuotannon kehityshanke, joka keskittyy luomutilojen ravinteiden kierrätyksen tehostamiseen ja täten pyrkii vähentämään Itämereen kohdistuvaa ravinnekuormitusta.


title: Beras-hanke

text: Hankkeeseen on valittu luomutiloja, joiden toimintaa ja ravinnetaloutta kehitetään kestävämpään suuntaan. Ravinteita kierrättävä maatalous tarkoittaa tuotantoa, jossa maatiloilla pyritään kierrättämään ravinteita ja tuotantopanoksia, kuten lantaa sekä rehua. Kansainvälisessä BERAS-hankkeessa on Suomesta mukana yhdeksän kierrättävää maatilaa, joiden toimia seurataan ja kehitetään. Paikallisen Beras-toiminnan tukemiseksi perustetaan kaikkiin projektiin osallistuviin Itämeren alueen maihin Lähiluomukeskus. Suomen Lähiluomukeskus (BERAS Implementation Center) sijaitsee Loimaalla, yhteistyössä Heikkilän luomutilan ja Sarka-museon kanssa. Suomen maatalousmuseo Sarkaan on luotu Luomu -teemakierros, jonka yhteyteen voi liittää tilavierailun luomutilalle.


title: Beras-hanke

text: Beras-keskuksesta tulee löytymään omaan työhön sovellettavaa tietoa nykyaikaisen teknologian ja maatalouden ympäristösuojelun yhdistämisestä mielekkäästi ja taloudellisesti kannattavasti. Arjen valintoihin saa tietoa kierrättävän luomutuotannon eri vaiheista, aina ekologisista perusteista kuluttajan ruokalautaselle saakka. Ravinteiden tehokkaammalla kierrätyksellä voidaan vähentää maatalouden aiheuttamaa ravinnekuormitusta vesistöihin ja Itämereen sekä parantaa alueellista ravinnetasapainoa. Maataloudesta syntyvä typpi- ja fosforikuorma aiheuttavat Itämeressä rehevöitymistä, mikä ilmenee muun muassa leväkukintoina ja pohjaveden happikatona.


title: Beras-hanke

text: Projektin yhteistyökumppaneina ovat ministeriöt, paikallisviranomaiset, neuvontaorganisaatiot, yliopistot ja tutkimuslaitokset, kansalaisjärjestöt sekä liiketoimintasektori koko Itämeren alueelta, mukaan lukien myös Venäjä ja Norja. Suomessa hankkeessa ovat mukana Helsingin Yliopiston maataloustieteen laitos, MTT, Suomen ympäristökeskus sekä Uudenmaan ELY-keskus.


title: Transmeri

text: Oy Transmeri Ab (aiemmin Oy Trans-Meri Ab) on suomalainen Didrichsenin suvun omistama perheyritys, joka valmistaa, tuo maahan ja markkinoi elintarvikkeita ja muita päivittäistuotteita, kosmetiikkaa ja tuholaisten ja rikkakasvien torjunta-aineita Suomessa ja Baltiassa. Yhtiö kuuluu Transmeri Group -konserniin, johon kuuluvat lisäksi Viron suurin tukkukauppa AS Kaupmees, sellu- ja paperiteollisuuden kemikaaleja markkinoiva Banmark Oy, urheilu- ja vapaa-ajan tuotteiden maahantuonti- ja tukkuyritys Oy Sultrade Ltd. sekä hiustenhoitotuotteita markkinoiva ja maahantuova Miraculos Oy. Transmeri-konsernin liikevaihto oli noin 206 miljoonaa euroa vuonna 2014 ja se työllistää noin 540 henkilöä.


title: Transmeri

text: Transmeri perustettiin vuonna 1928 kun tanskalaissyntyinen, Suomeen 23-vuotiaana muuttanut Gunnar Didrichsen perusti Oy Tabu Ab:n, jonka ensimmäinen tuote oli samanniminen rotanmyrkky. Didrichsenin isä Johan oli kokeillut agentuuritoimintaa sekä Suomessa että Englannissa, jossa Gunnar-poika aluksi vastasi isänsä liiketoiminnasta menestyksellisesti. Suomessa sen sijaan oli ongelmia, ja Gunnar Didrichsen matkusti maahan ja lopetti isänsä yrityksen toiminnan täällä. Hänellä oli kuitenkin suhteita ulkomaisiin valmistajiin, jotka toivoivat löytävänsä edustajan Suomen markkinoille. Näin syntyi Oy Tabu Ab, jonka nimi vaihtui Trans-Meriksi 1931.


title: Transmeri

text: Yrityksen alku oli vaatimaton, kunnes vuonna 1931 Trans-Meri osti eräästä konkurssipesästä erän amerikkalaisen S. C. Johnson & Sonin lattianhoitokoneita, joista tuli myyntimenestys. Didrichsen otti yhteyttä Johnsonin pääkonttoriin Yhdysvalloissa ja solmi edustussopimuksen. Tänään Transmeri on tiettävästi vanhin SC Johnsonin yhteistyökumppani maailmassa. Toinen lähes yhtä vanha edustus Transmerilla ovat Chanelin kosmetiikkatuotteet. Yrityksen nykyisistä tuotteista Suomen markkinajohtajia ovat mm. Off!-hyttyskarkotteet, Alpen-myslipatukat ja Glade-ilmanraikastimet.


title: Transmeri

text: Chanelin ohella Transmerin kosmetiikkaedustuksia ovat Guerlain, Stendhal, Issey Miyake, Kenzo, Oscar de la Renta ja CLEAN. Hygieniatuotteista tunnetuimmat ovat Transmerin omat merkit Lemon Juice & Glycerine ja Medisoft. Transmeri markkinoi myös muun muassa Substral kasviravinteita ja Roundup rikkakasvien torjunta-ainetta.


title: Transmeri

text: Transmerin perustaja Gunnar Didrichsen (1903–1992) toimi yrityksensä toimitusjohtajana 60 vuotta, vuoteen 1988 saakka. Poika Jon Didrichsen jatkoi toimitusjohtana 1988-2009. Vuosina 2009-2013 Transmerin toimitusjohtajana toimi Didrichsenin perheen kuopus ja ainoa tytär Ann Marie Didrichsen. Sittemmin omistajat ovat siirtyneet hallitustehtäviin ja liiketoiminnan operatiiviseen johtoon on otettu ulkopuoliset vetäjät. Yhtiön omistavat sisarukset Jon, Ann Marie, Hans ja Peter sekä heidän lapsensa.


title: Transmeri

text: Didrichsenin perhe tunnetaan myös Gunnarin ja vaimonsa Marie-Louisen perustamasta Didrichsenin taidemuseosta Helsingin Kuusisaaressa.


title: Grand Prix (palkinto)

text: Grand Prix on Cannesin elokuvajuhlilla jaettava toiseksi arvostetuin palkinto Kultaisen palmun jälkeen. Palkinnon nimi on ollut Grand Prix vuodesta 1995, mitä ennen jaettiin "Grand Prix du Jury" vuosina 1989-1994 ja "Grand Prix Spécial du Jury" vuosina 1967–1988.


title: Grand Prix (palkinto)

text: Aki Kaurismäki on voittanut palkinnon ainoana suomalaisena vuonna 2002 elokuvallaan "Mies vailla menneisyyttä".


title: Dieter Rams

text: Dieter Rams (s. 20. toukokuuta 1932) on saksalainen teollinen muotoilija. Hänet tunnetaan Braun-yhtiölle suunnittelemistaan minimalistisista tuotteista. Hän aloitti työskentelyn Braunilla vuonna 1955, ja vuonna 1961 hänestä tuli yhtiön pääsuunnittelija. Rams jäi eläkkeelle vuonna 1997 ja on sen jälkeen pitänyt useita retrospektiivisia näyttelyitä. Rams on myös suunnitellut huonekaluja Vitsoe-yhtiölle.


title: Dieter Rams

text: Suunnittelemiensa tuotteiden lisäksi Rams on tunnettu kehittämistään hyvän suunnittelun 10 säännöstä. Kestävästä kehityksestä kiinnostunut Rams loi säännöstön 1980-luvun alussa, kun häntä ahdisti ympäröivä muotojen, värien ja melun sekamelska.


title: 1. armeija

text: 1. armeija voi tarkoittaa seuraavien maiden yhtymiä:


title: Barry Kitchener

text: Barry Raymond Kitchener (11. joulukuuta 1947 – 30. maaliskuuta 2012) oli englantilainen jalkapalloilija. Hän edusti koko uransa ajan Millwallia vuosina 1965–1982.


title: Barry Kitchener

text: Kitchener liittyi Millwalliin 16-vuotiaana ja teki ammattilaissopimuksen 1965. Hän pelasi aluksi vasempana laitapuolustajana reserveissä ja nuorisojoukkueessa. Ensimmäisen ottelunsa edustusjoukkueessa Kitchener pelasi helmikuussa 1967. Edustusjoukkueessa Kitchener siirtyi keskuspuolustajaksi ja nousi nopeasti avauskokoonpanon pelaajaksi. Hänestä tuli pian kannattajien suosikki ennen kaikkea peräänantamattoman asenteensa vuoksi ja hänet valittiin myös seuran kapteeniksi. Kitchenerin peliuran ajan Millwall vietti 2. ja 3. divisioonassa. Kitchener edusti koko uransa Millwallia lukuun ottamatta kesää 1979, jolloin hän Englannin sarjojen ollessa tauolla pelasi NASL:ssa Tampa Bay Rowdiesissa. Rowdies eteni NASL:n loppuotteluun, jonka se kuitenkin hävisi. Kitchener pelasi Millwallissa 523 sarjaottelua ja kaikissa kilpailuissa yhteensä 602 ottelua. Molemmat ovat seuran ennätyksiä. Lisäksi hän pelasi myös ennätykselliset 244 perättäistä sarjaottelua.


title: Barry Kitchener

text: Kitchenerin pelaajaura päättyi 1982, minkä jälkeen hän ryhtyi valmentamaan seuran reservijoukkuetta ja junioreja. Päävalmentaja Peter Andersonin sai potkut marraskuussa 1982, ja Kitchener toimi väliaikaisena päävalmentajana, kunnes George Graham nimitettiin tehtävään. Hän vetäytyi pian tämän jälkeen jalkapallosta ja ryhtyi matkamuistoyrittäjäksi yhdessä vaimonsa kanssa.


title: Barry Kitchener

text: Kitchener on valittu Millwallin Hall of Fameen ja hänet valittiin myös vuonna 2007 Millwallin edustajaksi Professional Footballers' Associationin 100-vuotisjuhlien yhteydessä perustettuun Hall of Fameen. Millwallin kotikentän, The Denin, yksi katsomoista on nimetty Kitchenerin mukaan.


title: Barry Kitchener

text: Kitchener kuoli syöpään 30. maaliskuuta 2012.


title: Saksan keisarikunnan 1. armeija

text: Saksan keisarikunnan 1. armeija () oli Saksan keisarikunnan maavoimien armeijatason yhtymä ensimmäisessä maailmansodassa.


title: Saksan keisarikunnan 1. armeija

text: 1. armeija perustettiin VIII armeija-alueesta liikekannallepanossa elokuussa 1914 ja se lakkautettiin 17. syyskuuta 1915. Se perustettiin uudelleen Sommen taisteluihin 19. heinäkuuta 1916 ja armeija lakkautettiin lopullisesti sodan päätyttyä joukkoja kotiutettaessa.


title: Saksan keisarikunnan 1. armeija

text: 1. armeija oli sijoitettuna länsirintamalle koko sodan ajan. Se oli osa Schlieffen-suunnitelmaa ja osallistui hyökkäykseen Ranskaa ja Belgiaa vastaan sodan alussa elokuussa 1914. Suunnitelman mukaan kenraali Alexander von Kluckin komentaman 1. armeijan tehtävänä oli hyökätä oikealla saartaen Pariisi ja siten lopettaa sota lyhyeen. Armeija oli hyökkäyksen voimakkain yhtymä ja se saattoi sijoittaa noin 10 miestä yhtä rintamametriä kohden. Armeija valtasi Brysselin 20. elokuuta ja melkein onnistui voittamaan Ranskan joukot, jotka kuitenkin pysäyttivät 1. armeijan etenemisen Marnen taistelussa vain noin 20 kilometrin päähän Pariisista syyskuun alussa. Kluck haavoittui vakavasti vuonna 1915 ja hänet korvattiin Max von Fabeckilla. Saksan armeijan ylijohto päätti hajottaa yhtymän sijoittamalla siihen kuuluneet yksiköt muihin armeijoihin. Armeija lakkautettiin 17. syyskuuta 1915.


title: Saksan keisarikunnan 1. armeija

text: Saksan keisarikunnan 2. armeija torjui ympärysvaltojen hyökkäyksen Sommen taistelussa. Yhtymä kasvoi taisteluiden aikana niin suureksi, että se päätettiin jakaa kahtia. Uusi 1. armeija muodostettiin 19. heinäkuuta 1916 2. armeijan pohjoisosista ja sen komentaja jalkaväenkenraali Fritz von Below siirtyi 1. armeijan komentajaksi. 1. armeija kuului sodan lopulla armeijaryhmä Deutscher Kronprinziin.


title: 2. armeija

text: 2. armeija voi tarkoittaa seuraavien maiden yhtymiä:


title: 3. armeija

text: 3. armeija voi tarkoittaa seuraavien maiden yhtymiä:


title: Brittiläinen 1. armeija

text: Brittiläinen 1. armeija oli Britannian armeijan yhtymä sekä ensimmäisessä että toisessa maailmansodassa. Se osallistui taisteluihin ensimmäisen maailmansodan länsirintamalla ja toisessa maailmansodassa taisteluihin Pohjois-Afrikassa. Armeijan joukot koostuivat brittiyksiköiden lisäksi muuan muassa ensimmäisessä maailmansodassa Intian ja Portugalin sekä toisessa maailmansodassa Yhdysvaltain ja Vapaan Ranskan joukoista.


title: Brittiläinen 1. armeija

text: Ensimmäisessä maailmansodassa armeija perustettiin 26. joulukuuta 1914 osaksi brittiläistä siirtoarmeijaa, kun siirtoarmeijan armeijakunnat jaettiin kahdeksi armeijaksi. Armeijan komentajaksi määrättiin kenraaliluutnantti Sir Douglas Haig ja siihen kuuluivat I, IV ja Intialainen armeijakunta. Armeija kärsi tappion Vimyn laaksossa toukokuussa 1916 ja kuukautta myöhemmin Fromellesissa. Vuonna 1917 armeijaan liitettiin Portugalin siirtoarmeijakunta. Seuraavana vuonna armeija osallistui hyökkäykseen, jonka tuloksena saksalaiset työnnettiin takaisin.Armeija perustettiin toisessa maailmansodassa 6. heinäkuuta 1942 Largsissa Pohjois-Afrikan maihinnousua varten. Kenraaliluutnantti Sir Kenneth Andersonin johtama armeija nousi maihin Algerissa 9. marraskuuta, jolloin siihen kuuluivat V ja IX armeijakunnat.


title: Brittiläinen 1. armeija

text: Armeija lakkautettiin Tunisiassa 25. heinäkuuta 1943.


title: Erkki Hirvikallio

text: Karl Eric Haack (sukunimi vuoteen 1932 "Hirvikallio"; s. 25. toukokuuta 1912 Helsinki ) on suomalainen suomen ja saksan kielellä kirjoittanut näytelmäkirjailija. Hän käytti kirjailijanimeä Erkki Hirvikallio.


title: Hattulan Kotikirkko

text: Hattulan Kotikirkko on Hattulassa toimiva helluntaiseurakunta. Sen kirkkorakennus ja toimitilat sijaitsevat Parolassa.


title: Hattulan Kotikirkko

text: Hattulan Kotikirkko järjestää jumalanpalveluksia, rukousiltoja ja lähetystyöaiheisia tilaisuuksia. Lapsityöhön kuuluvat lapsiparkki ja pyhäkoulu, sekä Royal Rangers -kerhotoiminta. Nuorille järjestetään nuorteniltoja. Muita työmuotoja ovat diakoniatyö, evankeliointityö, Venäjäntyö ja ylistysmusiikki.


title: Leofantos

text: Leofantos Gorsias eli Leofantos Lebedoslainen tai Efesoslainen (; 500-luku eaa.?) oli antiikin kreikkalainen henkilö, jonka jotkut lukivat antiikin aikana Kreikan seitsemän viisaan joukkoon.


title: Leofantos

text: Diogenes Laertioksen mukaan Leofantos oli kotoisin joko Lebedokselta tai Efesoksesta. Hän sanoo, että Leofantoksen luki viisaiden joukkoon Leandrios, joka sijoitti tämän yhdessä Epimenideen kanssa luettelossa useammin esiintyvien Kleobuloksen ja Mysonin paikalle. Lisäksi myös Hermippos mainitsee Leofantoksen kreikkalaisten viisaiden joukossa. Diogenes ei kuitenkaan kerro Leofantoksesta enempää, eikä kuvaa tämän ansioita.


title: Leofantos

text: Diogeneen antamia tietoja lukuun ottamatta Leofantoksesta ei tiedetä mitään varmaa.


title: Rauni Kivilinna

text: Rauni Maria Kivilinna (o.s. Herajärvi; 18. kesäkuuta 1912 Tampere – 31. joulukuuta 1993 Lappeenranta) oli suomalainen kanslisti ja kirjailija, joka käytti myös nimimerkkiä Ulla Jänkä.


title: Rauni Kivilinna

text: Kivilinnan vanhemmat olivat liikkeenjohtaja Juho Herajärvi ja Maria Hakala. Hän kävi keskikoulun ja työskenteli sitten aluksi kanslistina ja toimihenkilönä Suomen Koneliikkeessä ja Tikkurilan Silkki Oy:ssä. Kivilinna oli kansakoulunopettajana Kemissä 1953–1960 ja hän kirjoitti kirjallisuusarvosteluja "Kaleva"-lehteen 1961–1976.


title: Rauni Kivilinna

text: Kivilinna kirjoitti satuja ja lastennäytelmiä sekä Lappi-aiheisia romaaneja.


title: Rauni Kivilinna

text: Kivilinna oli perustamassa Pohjoiset kirjailijat ry:tä vuonna 1962 ja hän oli yhdistyksen hallituksessa 1962–1968, sihteerinä 1963–1965 sekä puheenjohtajana 1965–1966.


title: Rauni Kivilinna

text: Rauni Kivilinna oli naimisissa vuodesta 1932 Yrjö Kivilinnan kanssa.


title: Gun Strandberg

text: Gunvor Sigrid Alice ”Gun” Strandberg (s. 19. kesäkuuta 1912 Helsinki) on suomalainen ruotsin kielellä kirjoittanut kirjailija, joka käytti myös nimimerkkejä "Ulla Bergstrand" ja "Gun-Lise Berg".


title: Gun Strandberg

text:
Omalla nimellä:
Nimimerkillä "Gun-Lise Berg":
Nimimerkillä "Ulla Bergstrand":


title: PAK DA

text: PAK DA on suunnitteilla oleva venäläinen strateginen pommikone. Koneen nimi on lyhenne venäjänkielisestä nimestä "Перспективный авиационный комплекс дальней авиации", ("Perspektivnyi Aviatsionnyi Kompleks Dalney Aviatsyi", ). PAK DA:n on tarkoitettu uuden sukupolven häiveteknologialla varustetuksi pitkän matkan pommittajaksi, jonka odotetaan astuvan palvelukseen 2025–2030.


title: PAK DA

text: PAK DA on toinen United Aircraft Corporationin (UAC) pitkän aikavälin kehityskohteista, uuden ilmatankkauskoneen ohella. UAC on Venäjän hallituksen enemmistöomistama emoyhtiö, jonka alle maan ilmailuteollisuus on keskitetty. Medialähteiden mukaan PAK DA:n suunnittelutyön odotetaan valmistuvan vuonna 2012 ja koneen ensilentoa on kaavailtu vuodelle 2015. Sarjatuotannon odotetaan alkavan 2020–2025 ja ensimmäisten koneiden on arviotu saapuvan Venäjän ilmavoimain käyttöön 2025–2030. PAK DA:n on tarkoitus muodostaa Venäjän modernisoitujen strategisten ilmavoimien selkäranka.


title: PAK DA

text: Eräiden lähteiden mukaan PAK DA perustuu varhaisempaan Tupolev Tu-160 suihkupommittajaan. Kenraalimajuri Anatoly Zhikharevin lausuntojen mukaan PAK DA tulee korvaamaan Tu-160:n, Tu-95:n ja Tu-22M:n Venäjän ilmavoimissa. Zhikharevin mukaan kone tulee myös hyödyntämään häiveteknologiaa.


title: Kettujärvi

text: Kettujärvi on järvi eteläisessä Suomessa Iitin kunnan Kalaksuen ja Mankalan kylien välissä.


title: Kettujärvi

text: Kettujärven keskisyvyys on noin 4-5 metriä ja syvin kohta noin 9 metriä. Järven pituus noin 3 km. Järveltä on vesiyhteys Kymijoelle ja Arrajärvelle. Tavallisimpia saaliskaloja ovat hauki, ahven, kuha ja särkikalat, mutta myös rapua, kirjolohta, taimenta ja madetta voi saada.


title: Kettujärvi

text: Kettujärvellä voi harrastaa seuraavia kalastustapoja: heittokalastus, jigaus, uistelu, onginta ja pilkkionginta.


title: Taivaan pilarit (televisiosarja)

text: Taivaan pilarit () on kahdeksanosainen television minisarja, joka perustuu Ken Follettin historialliseen romaaniin "Taivaan pilarit" (1989). Sarja oli vuonna 2011 ehdokkaana Golden Globe -palkinnon saajaksi.


title: Taivaan pilarit (televisiosarja)

text: Sarjan tekemiseen meni vuosi ja se maksoi 40 miljoonaa dollaria. Sarjan rahoitus oli peräisin Saksasta ja Kanadasta, osin Britanniasta ja Yhdysvalloistakin.


title: Taivaan pilarit (televisiosarja)

text: Tarinan tapahtumat sijoittuvat 1100-luvun Englantiin, jossa käytiin sisällissotaa vuosina 1135–1153. Koko yhteiskunta romahti tästä valtariidasta alkaneesta sodasta. Tarina kertoo kuvitteellisesta Kingsbridgen kaupungista, jossa rakennetaan katedraalia.


title: Taivaan pilarit (televisiosarja)

text: Epookkidraaman teko on kallista, ja kirjassa on myös runsaasti henkilöhahmoja. Näiden seikkojen on arveltu vaikuttaneen siihen, että filmatisointi tehtiin vasta parikymmentä vuotta kirjan ilmestymisen jälkeen.


title: Taivaan pilarit (televisiosarja)

text: Tarinan sankari on Tom Rakentaja, joka rakentaa katedraalia. Vanhojen pyörökaarien sijasta hän suunnittelee rakennukseen goottilaistyyppiset suippokaaret. Tarinan konna on piispa Waleran Bigod, ja välittäjänä toimii kaupungin luostarin priori Philip.


title: Taivaan pilarit (televisiosarja)

text: Juoni on alkuun monimutkainen sekavien perimyskiistojen ja niihin osallistuvien lukuisten aatelisten vuoksi, mutta toinen osa on selkeämpi. Sarjan ohjaaja Sergio Mimica-Gezzan on työskennellyt Steven Spielbergin apulaisohjaajana. Sarja kuvattiin Unkarissa ja Itävallassa. Ajankuvaa pidetään uskottavana, keskiaika esitetään rapaisena ja julmana. Musiikkia on sanottu turhan mahtipontiseksi, mutta itse sarjaa pidetään tavallista kiinnostavampana.


title: Kirjallisuusterapia (lehti)

text: Kirjallisuusterapia on Suomen Kirjallisuusterapiayhdistyksen julkaisema lehti. Lehti on perustettu 1993. Lehti sisältää artikkeleita esimerkiksi kirjallisuusterapiasta, runoja ja kirja-arviointeja. Lehti on Kultin jäsen.


title: Kirjallisuusterapia (lehti)

text: Lehden päätoimittajana oli vuodesta 1993 yli kymmenen vuotta Seija Viitaniemi-Lahtinen. Nykyinen päätoimittaja on Silja Mäki.


title: Matti Pöllänen

text: Matti Pöllänen (s. 5. kesäkuuta 1990 Hyvinkää) on suomalainen pesäpalloilija. Hänen kasvattajaseuransa on Hyvinkään Tahko. Nykyään hän edustaa Haminan Palloilijoita Ykköspesiksessä.


title: Suomen Kirjallisuusterapiayhdistys

text: Suomen Kirjallisuusterapiayhdistys on vuonna 1981 perustettu yhdistys, jonka tehtävänä on kehittää kirjallisuusterapiaa ja tehdä sitä tunnetuksi. Yhdistys harjoittaa julkaisu-, koulutus- ja valistustoimintaa, ja se myös pyrkii edistämään kirjallisuusterapiasta kiinnostuneiden yhteistyötä. Yhdistyksen puheenjohtaja on Jaana Huldén.


title: Suomen Kirjallisuusterapiayhdistys

text: Yhdistys julkaisee Kirjallisuusterapia-lehteä, joka on ilmestynyt vuodesta 1993.


title: Suomen Kirjallisuusterapiayhdistys

text: Yhdistyksen perustajajäseniä olivat psykologi Juhani Ihanus, psykologi Heli Mertanen ja kirjastonhoitaja Leena Sippola. Yhdistys aloitti toimintansa jo perustamisvuonna 1981 alan ensimmäisenä eurooppalaisena yhdistyksenä, mutta virallinen rekisteröinti Yhdistysrekisteriin tapahtui tammikuussa 1983, ja vuonna 1984 yhdistys sai myös ruotsinkielisen nimen Föreningen för biblioterapi i Finland


title: Sami Ikävalko

text: Sami Ikävalko (s. 24. lokakuuta 1989 Kirkkonummi) on suomalainen koripalloilija.


title: Sami Ikävalko

text: Ikävalkon kasvattajaseura on KTP-Basket, jonka edustusjoukkueessa hän debytoi kaudella 2007–2008. Hän edusti seuraa kolmen kauden ajan, jonka jälkeen hän siirtyi I-divisioonassa pelanneeseen Forssan Koripoikiin. Kahden divisioonakauden jälkeen seura nousi pääsarjaan kaudeksi 2012–2013. Kesällä 2013 Ikävalko siirtyi Korihaihin. Hän edusti seuraa vain yhden kauden ajan ja siirtyi kaudeksi 2014–2015 Salon Vilppaaseen. Ikävalko hyllytettiin Vilppaan joukkueesta vuoden 2015 lopussa tämän annettua paikallismedialle joukkueen johtoa ja valmennusta kritisoineen haastattelun. Vilpas ja Ikävalko purkivat sopimuksensa vuodenvaihteessa. Alkuvuodesta 2016 Ikävalko siirtyi I-divisioona A:ssa pelanneeseen Porvoon Tarmoon sopimuksella, joka mahdollisti Ikävalkon siirtymisen Korisliigaan helmikuun loppuun asti.


title: Sami Ikävalko

text: Heinäkuussa 2016 Ikävalko teki kaksivuotisen sopimuksen M1DA:ssa pelanneen Lahti Basketballin kanssa saatuaan opiskelupaikan Lahden ammattikorkeakoulusta.


title: Sami Ikävalko

text: Ikvalko opiskelee Lahden ammattikorkeakoulussa. Hän suoritti varusmiespalvelustaan Lahden urheilujoukoissa.


title: Sami Ikävalko

text: Ikävalkon veli on jalkapalloilija Niko Ikävalko ja veljesten isä on kaksi Suomen-mestaruutta voittanut jalkapalloilija Mika Ikävalko.


title: Pedro Petrone

text: Pedro Petrone Schiavone (11. kesäkuuta 1905 Montevideo – 13. helmikuuta 1964 Montevideo) oli uruguaylainen jalkapalloilija.


title: Pedro Petrone

text: Hyökkääjänä pelannut Petrone aloitti seurajoukkueuransa Charley Montevideon joukkueesta, josta hän meni Nacionaliin 1923. Hän teki Copa Américassa 1923 kolmessa ottelussa kolme maalia ja oli jaetulla sijalla turnauksen paras maalintekijä. Uruguay myös voitti kyseisen turnauksen. Petrone oli voittamassa kultaa Pariisin olympialaisissa 1924, joissa hän iski seitsemän maalia ja otti itselleen maalikuninkuuden, ja toistamiseen Copa Américasta, jossa hän oli paras maalintekijä neljällä osumallaan. Kotimaassaan hän sai Nacionalin riveissä maansa mestaruuden samana vuonna.


title: Pedro Petrone

text: Petrone osallistui Copa América -turnaukseen jälleen 1927, jolloin hän teki kolme maalia. Uruguayn joukkue sijoittui toiseksi Argentiinan jälkeen. Petrone oli vuonna 1928 voittamassa kultamitalia Amsterdamin olympialaisista, sai seuraavana vuonna Etelä-Amerikan mestaruusturnauksen pronssia ja kuului maansa joukkueeseen, joka vei maailmanmestaruuden 1930. Petrone pelasi MM-kisoissa viimeisen maaottelunsa, ja on Uruguayn joukkueen kaikkien aikojen listalla seitsemänneksi parhaana maalintekijänä 24 maalillaan.


title: Pedro Petrone

text: Vuonna 1931 Petrone vaihtoi pitkäaikaisesta seurastaan Nacionalista italialaiseen Fiorentinaan. Hän pelasi Fiorentinassa kahden kauden aikana 44 ottelua, joissa hän teki yhteensä 37 maalia. Kaudella 1931–1932 hän oli Serie A:n paras maalintekijä onnistuttuaan 25 kertaa. Petrone palasi vuonna 1933 takaisin Nacionaliin ja lopetti uransa Uruguayn liigamestaruuteen.


title: Oyo (valtio)

text: Oyo oli jorubavaltio nykyisen länsi- ja pohjois-Nigerian alueella noin vuosina 1400–1905. Valtion olemassaolo lakkasi Ison-Britannian valloitettua sen 1800- ja 1900-lukujen vaihteessa. Nykyisen Nigerian osavaltio Oyo on nimetty historiallisen valtion mukaan.


title: Oyo (valtio)

text: Perinteen mukaan Oyo polveutui Oduduwa-nimisestä jorubasankarista, joka todennäköisesti muutti Ifeen. Hänen nuorin poikansa Oranyan perusti Oyon valtakunnan. Historioitsijat ovat eri mieltä siitä, miksi Oranyan muutti Ifestä, perusti uuden valtakunnan ja sen pääkaupungin Oyo-Ilen. Oranyania pidetään joka tapauksessa Oyon ensimmäisenä hallitsijana eli "alafinina".


title: Oyo (valtio)

text: Oyo oli vielä 1500-luvun alussa pieni valtio. Sen merkitys oli selvästi pienempi kuin pohjoisten naapureidensa, Borgun ja Nupen kuningaskunnan. "Alafin" Orompoto perusti ratsuväen ja ylläpiti koulutettua armeijaa.


title: Oyo (valtio)

text: Oyo valtasi Dahomeyn kahdessa osassa vuosina 1724–1730 ja 1738–1748. Oyon vauraus oli kasvussa, sillä se alkoi käydä kauppaa Porto-Novon sataman kautta eurooppalaisten kauppiaiden kanssa. Vaurastuvassa valtiossa sisäiset ristiriidat alkoivat kasvaa. Osa sen poliittisista johtajista olisivat halunneet keskittyä vaurauden kasvattamiseen, kun osa taas halusi laajentaa valtakuntaa. Vuosina 1770–1789 hallinnut Abiodun kaatoi vastustajansa sisällissodassa ja keskittyi valtion taloudelliseen kehittämiseen.


title: Oyo (valtio)

text: Abiodun ei pitänyt huolta asevoimistaan, ja siten keskushallinto alkoi hiljalleen menettää otettaan valtakunnan eri osista. Hänen seuraajansa Awole joutui kohtaamaan paikallisia kapinoita.


title: Oyo (valtio)

text: Oyon valtakunnan voima hiipui vuosien 1790–1830 välisenä aikana sekä pääkaupungissa että valtakunnan monissa osissa. Egba onnistui irtautumaan Oyosta noi vuonna 1796. Dahomeyn vastarinta huipentui 1800-luvulla, kun se onnistui vuonna 1807 estämään Oyon pääsyn Porto-Novon satamaan. Oyo joutui siirtämään orjakauppansa itään Lagosiin. 1820-lukuun mennessä Oyo menetti jo kaikki yhteytensä rannikolle.


title: Paul Gailly

text: Paul Gailly (2. elokuuta 1894 – ?) oli belgialainen vesipalloilija ja olympiamitalisti. Hän pelasi maansa joukkueessa Antwerpenin olympialaisissa 1920 ja Pariisin olympiakisoissa 1924 voittaen molemmilla kerroilla hopeamitalin.


title: Väkäpurho

text: Väkäpurho ("Caucalis platycarpos") on laji sarjakukkaiskasvien ("Apiaceae") heimossa. Sitä esiintyy Euroopan etelä- ja keskiosissa.


title: Väkäpurho

text: Väkäpurho on yksivuotinen ruohokasvi, jonka korkeus on kymmenestä neljäänkymmeneen senttimetriä. Sen sarjakukinnoissa on valkoisia tai punertavia kukkia. Väkäpurhon hedelmien väliharjuissa on koukkukärkisiä piikkejä.


title: Mississippin villikissa

text: Mississippin villikissa () on vuonna 1936 ensi-iltansa saanut John Cromwellin ohjaama yhdysvaltalainen komediaelokuva, jonka pääosissa ovat Barbara Stanwyck, Joel McCrea ja Walter Brennan.


title: Mississippin villikissa

text: "Mississippin villikissa" sai ensi-iltansa kotimaassaan 23. toukokuuta vuonna 1936. Suomeen elokuva ilmestyi teattereihin 14. maaliskuuta 1937. 20th Century Fox tuotti elokuvan.


title: Mississippin villikissa

text: "Mississippin villikissa" sai vuonna 1937 Oscar-ehdokkuuden parhaasta äänityksestä (Edmund H. Hansen).


title: HTC One X

text: HTC One X on HTC Corporationin helmikuussa 2012 julkaisema One-sarjan senhetkinen lippulaivapuhelin. Myyntiin puhelin tuli saman vuoden toukokuussa.


title: HTC One X

text: HTC One X:ssä on 4,7 tuuman Super LCD 2 -näyttö, 1,5 gigahertsin NVIDIA Tegra 3 -suoritin, polykarbonaattikotelointi, 8 megapikselin kamera salamalla ja ImageSense -piirillä, sekä edessä on etukamera. Käyttöjärjestelmänä toimii Android 4.0.3 (Sense 4.0) (päivitettävissä Android 4.2.2 (Sense 5.0).


title: HTC One X

text: HTC One X:ssä on huomattu olevan hieman aggressiivinen taustaohjelmien sammuttaminen.


title: HTC One S

text: HTC One S on HTC Corporationin helmikuussa 2012 julkaisema One -sarjan keskiluokkapuhelin. Myyntiin puhelin tuli saman vuoden huhtikuussa.


title: Kaukasiansarjaputki

text: Kaukasiansarjaputki ("Scandix iberica") on sarjakukkaiskasvien ("Apiaceae") heimon laji, joka kasvaa alkuperäisenä Lounais-Aasiassa.


title: Kaukasiansarjaputki

text: Kaukasiansarjaputki on yksivuotinen ruohokasvi, jonka korkeus on viidestätoista kahteenkymmeneenviiteen senttimetriä. Sen kerrannaisten sarjakukintojen pääsarjoissa on viidestä yhdeksään pikkusarjaa. Niiden reunaterälehdet ovat muita terälehtiä isompia. Kaukasiansarjaputken useita cm pitkissä hedelmissä on pitkä kärsäosa, siemenen kohdalta hedelmä on pehmeäkarvainen.


title: Kaukasiansarjaputki

text: Kaukasiansarjaputki on havaittu Suomessa Loimaalla 1954.


title: HTC One V

text: HTC One V on HTC Corporationin helmikuussa 2012 julkaisema One-sarjan puhelin.


title: HTC One V

text: HTC One V:ssä on 3,7 tuuman (WVGA) näyttö, yhden gigahertsin yksiydinprosessori, 512 megatavua keskusmuistia ja 5 MPIX kamera. Sen käyttöjärjestelmänä toimii Android 4.0.3 (Sense 4.0).


title: Satakunnan Osuuskauppa

text: Satakunnan Osuuskauppa on S-ryhmään kuuluva osuuskauppa. Sen toiminta-alueeseen kuuluu Porin seutukunta sekä Pohjois-Satakunta. Satakunnan Osuuskauppa on Satakunnan maakunnan suurin palvelualojen yritys.


title: Satakunnan Osuuskauppa

text: Liikevaihdoltaan Satakunnan Osuuskauppa on Suomen kahdeksanneksi suurin osuuskauppa. Maakunnassa toimii myös toinen osuuskauppa, raumalainen Osuuskauppa Keula. Vuonna 2010 käytiin neuvotteluja niiden yhdistymisestä, mutta fuusio kariutui Keulan haluttomuuteen.


title: Satakunnan Osuuskauppa

text: Satakunnan Osuuskauppa perustettiin Porissa 27. huhtikuuta 1917. Saman vuoden marraskuussa avattiin ensimmäinen myymälä Poriin nykyiselle Gallen-Kallelankadulle. Osuuskauppa laajensi nopeasti toimintaansa myös muualle maakuntaan. Ensimmäiset liikkeet Porin ulkopuolelle avattiin 1920-luvun alussa Pomarkkuun, Kankaanpäähän ja Ahlaisiin.


title: Satakunnan Osuuskauppa

text: 1970- ja 1980-luvuilla Satakunnan Osuuskauppaan sulautettiin useita maakunnassa toimineita paikallisosuuskauppoja. Sellaisia olivat muun muassa Luvian, Siikaisten ja Nakkilan osuuskaupat sekä Kiikoisissa toiminut Osuuskauppa Peltopohja vuonna 1972, Kankaanpään Osuuskauppa vuonna 1983 (oli eronnut Satakunnan Osuuskaupasta 1940-luvulla) sekä Harjavallan, Kokemäen, Huittisten ja Punkalaitumen osuuskaupat vuonna 1984.


title: Satakunnan Osuuskauppa

text: Satakunnan Osuuskaupan suurimmat kauppakeskittymät löytyvät Porista. Mikkolan kaupunginosassa sijaitsevassa Itäkeskuksessa on Prisma-hypermarketti, toinen Prisma sijaitsee Länsi-Porissa Musan kaupunginosassa. Lisäksi alueella on muun muassa ryhmään kuuluva autoliike. Myös Satakunnan Osuuskaupan pääkonttori sijaitsee Mikkolassa. Toinen suuri keskittymä on Tikkulassa, jossa ovat muun muassa ABC-liikenneasema, S-market sekä Kodin Terra.


title: Satakunnan Osuuskauppa

text:
Sokos
Prisma
Kodin Terra
ABC


title: Satakunnan Osuuskauppa

text: S-market


title: Satakunnan Osuuskauppa

text: Sale


title: Mendor

text: Mendor oli suomalainen terveydenhoidon teknologiaa ja välineitä kehittävä yhtiö. Mendorin perusti vuonna 2006, viisi helsinkiläistä yliopisto-opiskelijaa. Yhtiö oli erikoistunut diabeteshoidon innovaatioihin. Mendorin pääkonttori sijaitsi Espoon Keilaniemen Life Science Center Espoossa. Yhtiö haettiin konkurssiin tammikuussa 2017.


title: Mendor

text: Mendor julkaisi uudentyyppisen verensokerimittarin, jossa sekä näytteenottolaite että testiliuskojen kasetti ovat osa itse mittaria. Tuotteen, Mendor Discreetin, muotoilua vertailtiin matkapuhelimiin ja laitetta on nimitetty verensokerimittareiden iPhoneksi.


title: Mendor

text:
Mendorin toinen julkistus liittyi verensokeriarvojen mittaustietojen käsittelyyn pilvipohjaisella Mendor Balance -ohjelmistolla. Ohjelmisto seurasi yksittäisten mittausten sijaan nk. parimittauksia, joita analysoimalla se tarjoaa diabeetikolle välineet oman hoitonsa ohjaamiseen.
Finnveran pääomasijoitusyhtiö Veraventure valitsi vuonna 2010 Mendorin lupaavimmaksi start-up yhtiöksi.


title: Mendor

text: Tech Tour, riippumaton Eurooppalainen tutkimusjärjestö, valitsi Mendorin 30 lupaavimman pohjoismaalaisen kasvuyhtiön joukkoon vuonna 2010.


title: Mendor

text: Red Herring, kansainvälinen teknologiajulkaisu valitsi vuonna 2011 Mendorin Eurooppalaisten kasvuyritysten TOP 100 listalle.


title: Mendor

text: TiE50, yhdysvaltalainen teknologian kasvuyhtiöitä seuraava globaali järjestö, palkitsi vuonna 2012 Mendorin teknologiapalkinnolla innovatiivisuudesta.


title: Osuuskauppa Keula

text: Osuuskauppa Keula on S-ryhmään kuuluva osuuskauppa, jonka kotipaikka on Rauma. Sen toiminta-alueeseen kuuluu osia Satakunnasta ja Varsinais-Suomesta. Satakunnassa Keulalla on toimipaikkoja Rauman lisäksi Eurassa, Eurajoella ja Säkylässä. Varsinais-Suomen puolella toimipaikkoja on Pyhärannassa ja Laitilassa.


title: Osuuskauppa Keula

text: Keula on yksi Suomen vanhimmista osuuskaupoista. Sen edeltäjä Rauman Osuuskauppa perustettiin vuonna 1903. Ensimmäisen liikkeensä se avasi Vanhaan Raumaan Kalatorin varrelle kolmea vuotta myöhemmin.


title: Osuuskauppa Keula

text: Osuuskauppa Keula syntyi vuonna 1966, kun Eurajoen Osuuskauppa, Hinnerjoen Osuuskauppa ja Lapin Osuuskauppa liittyivät Rauman Osuuskauppaan. 1.4.1981 siihen fuusioitui vielä Pyhäjärviseudulla toiminut Lännen Osuuskauppa. Laitilaan Keula laajensi toimintaansa vuonna 1992, jolloin paikallisen S-marketin toiminta siirtyi Laitilan Osuuskaupan lopetettua Keulalle.


title: Osuuskauppa Keula

text: Tätä nykyä Osuuskauppa Keulalla on yksi Prisma-hypermarketti, joka sijaitsee Raumalla. Lisäksi Keulaan kuuluu muun muassa viisi S-marketia ja yksi ABC liikennemyymälä.


title: Osuuskauppa Keula

text: Vuonna 2010 Keula neuvotteli yhdistymisestä Satakunnan Osuuskaupan kanssa, mutta päätti jatkaa itsenäisenä.


title: Osuuskauppa Keula

text:
Prisma
S-market


title: Osuuskauppa Keula

text:
ABC
Liikenneasema
Sale


title: Kupari(I)oksidi

text: Kupari(I)oksidi (CuO) on epäorgaaninen yhdiste ja toinen kuparin oksideista. Yhdistettä käytetään muun muassa väriaineena ja katalyyttinä. Luonnossa esiintyvä kupriittimineraali on kupari(I)oksidia.


title: Kupari(I)oksidi

text: Kupari(I)oksidi on kiinteää ainetta. Jauheena sen väri vaihtelee hiukkaskoon mukaan. Pieninä hiukkasina se on keltaista ja muuttuu hiukkaskoon kasvaessa väriltään oranssin ja punaisen kautta violetiksi. Yhdiste ei liukene veteen mutta liukenee ammoniakkiin ja suolahappoon muodostaa kupari(I)komplekseja mutta kupari(I)oksidi hapettuu kupari(II)yhdisteiksi hapettavien happojen, kuten typpi- tai rikkihapon, vaikutuksesta. Kosteassa ilmassa se hapettuu helposti kupari(II)oksidiksi.


title: Kupari(I)oksidi

text: Kupari(I)oksidia voidaan valmistaa usealla eri tavalla. Käytetyimmät tavat ovat pyrometallurgiset valmistusmenetelmät. Sitä voidaan valmistaa kuumentamalla kuparijauhetta yli 1 030 °C:n lämpötilassa ja johtamalla uuniin ilmaa. Alhaisempaa lämpötilaa voidaan käyttää, jos yhdistettä valmistetaan pelkistämällä kupari(II)oksidia hiilen avulla. Tämä reaktio suoritetaan 750 °C:n lämpötilassa ja reagoimattomassa inertissä ilmakehässä. Näin saatu punainen kupari(I)oksidi usein sekoitetaan sen stabiloimiseksi mäntyöljyyn tai isoftaalihappoon.


title: Kupari(I)oksidi

text: Yhdistettä voidaan tuottaa myös hydrometallurgisin menetelmin. Käytettyjä ovat muun muassa ammoniakin lisääminen tetra-ammiinikupari(I)-kompleksiin tai saostaminen natriumhydroksidin avulla kupari(I)kloridiliuoksesta. Hienojakoista keltaista kupari(I)oksidia valmistetaan elektrolyysin avulla.


title: Kupari(I)oksidi

text: Kupari(I)oksidia käytetään laivojen pohjamaaleissa, joissa se estää levien kasvua ja hanhenkaulojen tarttumista pohjiin. Sitä voidaan käyttää myös fungisidina. Lisäksi kupari(I)oksidilla värjätään lasia ja se katalysoi useita orgaanisia reaktioita.


title: Kupari(I)oksidi

text: Kupari(I)oksidin muodostumista käytetään sokerien läsnäolon selvittämiseen niin kutsutulla Fehlingin testillä. Emäksiseksi tehtyyn kuparisulfaattiliuokseen lisätään kaliumnatriumtartraattia ja pelkistävät sokerit tai aldehydit pelkistävät kupari(II)ionit kupari(I)oksidiksi, joka saostuu.


title: Mads Bech Christensen

text: Mads Bech Christensen (s. 3. marraskuuta 1984 Frederikshavn, Tanska) on tanskalainen jääkiekkopuolustaja, joka pelaa Metal Ligaenin Frederikshavn White Hawksissa ja toimii myös joukkueen varakapteenina. Hän on Frederikshavn IK:n oma kasvatti ja pelannut siellä koko uransa ajan. Christensenin vahvuuksiin kuuluu peliäly ja rauhallisuus.


title: Mads Bech Christensen

text: Christensen pelasi White Hawksissa ensimmäisen pääsarjaottelunsa jo 16-vuotiaana kaudella 2000–2001. Kaudella 2001–2002 hän pelasi joukkueessa 33 runkosarjaottelua jääden ilman tehopisteitä. Christensen voitti kauden aikana Danish Cupin. Hän avasi AL-Bank Ligaenin maalitilinsä kevään 2003 pudotuspeleissä. Keväällä 2005 Christensen voitti pronssia.


title: Mads Bech Christensen

text: Kaudella 2009–2010 Christensen nousi White Hawksin kapteenistoon. Kaudella 2010–2011 hän teki AL-Bank Ligaenin yhden kauden piste-ennätyksensä tehoilla 6+27=33, joilla Christensen voitti koko sarjan puolustajien pistepörssin ja jakoi puolustajien syöttöpörssin voiton Herning Blue Foxin Daniel Nielsenin kanssa. Hän oli myös kevään 2011 pudotuspelien tehokkain puolustaja tehoilla 3+7=10. Christensen voitti kauden päätteeksi AL-Bank Ligaenin hopeaa ja valittiin tähdistökentälliseen.


title: Mads Bech Christensen

text: Maaliskuussa 2011 Christensen teki kaksivuotisen jatkosopimuksen White Hawksin kanssa. Kaudella 2012–2013 hän nousi joukkueen kapteeniksi ja oli White Hawksin tehokkain puolustaja tehoilla 6+16=22. Christensen voitti kauden päätteeksi hopeaa. Toukokuussa 2013 hän teki taas kaksivuotisen jatkosopimuksen joukkueen kanssa. Christensen voitti Metal Ligaenin pronssia vuosina 2014 ja 2015.


title: Mads Bech Christensen

text: Christensen edusti Tanskaa MM-kilpailuissa vuosina 2005, 2008, 2009 ja 2010. Hän pelasi myös Torinon olympiakisojen 2006 ja Sotšin olympiakisojen 2014 karsinnoissa.


title: Mads Bech Christensen

text: Christensen oli nostamassa Tanskan alle 20-vuotiaiden maajoukkuetta II-divisioonasta I-divisioonaan vuonna 2002, jolloin joukkue voitti hopeaa. Hän oli sekä vuoden 2003 että vuoden 2004 I-divisioonan turnauksessa eniten maaleja tehnyt puolustaja kolmella osumallaan, jälkimmäisessä turnauksessa Norjan Håvard Mathisen Bøen kanssa. Christensen voitti vuonna 2004 myös A-lohkon hopeaa. Hän pelasi myös alle 18-vuotiaiden I-divisioonan MM-kilpailuissa vuosina 2001 ja 2002.


title: Toyota RZ -moottorit

text: Toyota RZ-moottorit ovat nestejäähdytteisiä, 4-sylinterisiä, bensiinikäyttöisiä rivimoottoreita. Ne on asennettu ajoneuvoon pituussuuntaisesti. Sylinterilohko on valurautaa, kansi on alumiinia. Venttiilikoneisto on ketju- tai hihnakäyttöinen SOHC tai DOHC. Polttoainejärjestelmänä kaasutin tai monipisteruisku, venttiileitä 2 tai 4 sylinteriä kohden, kiertokanget takoterästä. Ominaisuuksiltaan moottorit on suunniteltu SUV: hin ja hyötyajoneuvoihin.


title: Toyota RZ -moottorit

text: Iskutilavuus 2,0 l ( 1998 cc ), ketjukäyttöinen SOHC, iskunpituus 86 mm, poraus 86 mm, puristussuhde 9:1, teho 101 hv ( 74 kW ) / 5200 rpm, vääntö 167 Nm / 2600 rpm, kaasutin 2-kurkkuinen Aisan 75020 / 75050


title: Toyota RZ -moottorit

text: Sovellus:Iskutilavuus 2,0 l ( 1998 cc ), ketjukäyttöinen SOHC, iskunpituus 86 mm, poraus 86 mm, puristussuhde 9:1, teho 110 hv ( 81 kW ) / 5200 rpm, vääntö 167 Nm / 2600 rpm, monipisteruisku


title: Toyota RZ -moottorit

text: Sovellukset:Iskutilavuus 2,4 l ( 2438 cc ), iskunpituus 86 mm, poraus 95 mm, alun perin kaasutinversio


title: Toyota RZ -moottorit

text: Iskutilavuus 2,4 l ( 2438 cc ), ketjukäyttöinen SOHC, 2 venttiiliä / sylinteri, iskunpituus 86 mm, poraus 95 mm, puristussuhde 8,8:1, teho 120 hv ( 88 kW ) / 4800 rpm, vääntö 198 Nm / 2600 rpm, monipisteruisku Toyota TCCS


title: Toyota RZ -moottorit

text: Sovellukset:Iskutilavuus 2,4 l ( 2438 cc ), ketjukäyttöinen DOHC, 4 venttiiliä / sylinteri, iskunpituus 86 mm, poraus 95 mm, puristussuhde 9,5:1, teho 142 hv ( 106 kW ) / 5000 rpm, vääntö 217 Nm / 4000 rpm, monipisteruisku


title: Toyota RZ -moottorit

text: Sovellukset:Iskutilavuus 2,7 l ( 2694 cc ), ketjukäyttöinen DOHC, 4 venttiiliä / sylinteri, iskunpituus 95 mm, poraus 95 mm, puristussuhde 9,5:1, teho 143 hv ( 105 kw ) / 4600 rpm, 240 Nm / 4000 rpm, monipisteruisku Toyota TCCS


title: Toyota RZ -moottorit

text: Sovellukset:


title: Eesti lipp

text: Eesti lipp (suomeksi "Viron lippu") on Viron lipun lippulaulu. Laulun sanoittaja on Viron kirkonmies Martin Lipp ja melodian luoja on Viron säveltäjä Enn Võrk.


title: Eesti lipp

text: Martin Lipp julkaisi runon vuonna 1897 kokoelmassa "Kodu Kannid I" nimellä "Eesti, Eesti, ela sa!" ("Viro, Viro, elä sa!"). Enn Võrk kirjoitti runolle sävelen vuonna 1922. Vaikka alkuperäinen runo sisälsi viisi jaetta, Enn Võrk kirjoitti laulun, jossa oli kolme jaetta.


title: Eesti lipp

text:
Nykyään lauletaan tämän laulu sanoilla ::
Kaunistagem Eesti kojad


title: Eesti lipp

text: kolme koduvärviga,


title: Eesti lipp

text: mille alla Eesti pojad


title: Eesti lipp

text: ühiselt võiks koonduda.


title: Eesti lipp

text: ühine neil olgu püüe


title: Eesti lipp

text: ühes vennaarmuga.


title: Eesti lipp

text: Kostku võimsalt meie hüüe:


title: Eesti lipp

text: Eesti, Eesti, ela sa!


title: Eesti lipp

text: Sinine on sinu taevas,


title: Eesti lipp

text: kallis Eesti, kodumaa,


title: Eesti lipp

text: oled kord sa ohus, vaevas


title: Eesti lipp

text: - sinna üles vaata sa!


title: Eesti lipp

text: Must on sinu mullapinda,


title: Eesti lipp

text: mida higis haritud.


title: Eesti lipp

text: Must on kuub, mis eesti rinda


title: Eesti lipp

text: vanast juba varjanud.


title: Eesti lipp

text: Sinine ja must ja valge


title: Eesti lipp

text: kaunistagu Eestimaad!


title: Eesti lipp

text: Vili võrsugu siin selge,


title: Eesti lipp

text: paisugu tal täieks pead.


title: Eesti lipp

text: Vaprast meelest, vennaarmust


title: Eesti lipp

text: Eesti kojad kõlagu!


title: Eesti lipp

text: Kostku taeva poole põrmust:


title: Eesti lipp

text:
Suomi versifikaatio:
Kaunistakaa synnyinmaamme


title: Eesti lipp

text: lipun värein puhtahin!


title: Eesti lipp

text: Niiden alle pojat Eestin


title: Eesti lipp

text: yhtehen taas tulla voi.


title: Eesti lipp

text: Yksi heillä olkoon tahto,


title: Eesti lipp

text: veljesmieli urhea.


title: Eesti lipp

text: Voimakkaana kaikuu huuto:


title: Eesti lipp

text:
Eesti, Eesti, eläköön!
Sininen on taivahasi,


title: Eesti lipp

text: kallis Eesti, kotimaa.


title: Eesti lipp

text: Vaaran, vaivan hetkinäsi


title: Eesti lipp

text: sinne katsees' käännä vaan!


title: Eesti lipp

text: Musta on sun peltomaasi,


title: Eesti lipp

text: jota hiess' on viljelty.


title: Eesti lipp

text: Musta meill' on vaateparsi,


title: Eesti lipp

text:
isiltä jo peritty.
Sini-musta-valkeana


title: Eesti lipp

text: liehuu lippu Eestinmaan!


title: Eesti lipp

text: Vilja varttuu, tähkäpäinä,


title: Eesti lipp

text: sato runsas tulla saa.


title: Eesti lipp

text: Veljesmieli, varma tahto


title: Eesti lipp

text: Eestin kodit kohottaa!


title: Eesti lipp

text: Kaikuu kautta taivaan huuto:


title: Eesti lipp

text: Eesti, Eesti, eläköön!


title: Tuuli (laulaja)

text: Tuuli (oik. Tuuli Oikarinen, s. 3. tammikuuta 1999) on suomalainen laulaja ja videobloggaaja, joka nousi julkisuuteen vuonna 2012 kappaleellaan "Salaisuudet".


title: Tuuli (laulaja)

text: Tuuli oli jo pienenä kiinnostunut musiikista. Hän osallistui esimerkiksi lasten laulukilpailuihin "Staraskabaan" ja "Karuselliin," voittaen molemmat kilpailut vuonna 2009. ”Kilpailun voitti laulaja, jolla on sekä laulu että lavakarisma jo hiottu todella pitkälle. Niin sanotusti koko paketti on kohdallaan”, kommentoi tuomaristo valintaansa ennen voittajan julkistamista.


title: Tuuli (laulaja)

text: Tuuli voitti noin neljä vuotta ennen esikoissinglensä julkaisua kaverinsa kanssa Hannah Montana -lehdessä järjestetyn kilpailun, jonka palkintona oli Haloo Helsinki! -yhtyeen fanitapaaminen studiossa. Tätä kautta hän tapasi managerinsa Peter ”Petteri” Kokljuschkinin. Tuuli pääsi laulamaan yhtyeen solistin Ellin kanssa, jonka jälkeen Kokljuschkin pyysi Tuulia bändikouluun. Myöhemmin The Rasmus -yhtye etsi nuorta artistia, alun perin poikaa, mutta Kokljuschkin ehdotti heille Tuulia. Tuuli sai tiimin esikoisalbumilleen, ja siitä kaikki lähti. Yhteistyö päättyi kuitenkin pian ensimmäisen albumin julkaisun jälkeen


title: Tuuli (laulaja)

text: Tuulin ensimmäinen single ”Salaisuudet” julkaistiin toukokuussa 2012 YouTubessa ja digitaalisesti. Artisti sai paljon huomiota heti esikoissinglen julkaisupäivänä ja useat lehdet vertasivat häntä aiemmin samana vuonna julkisuuteen nousseeseen Robiniin. Kappaleen musiikkivideo aiheutti pienen kohun, sillä se muistutti Kyary Pamyu Pamyun ”Pon pon pon” -kappaleen musiikkivideota. Myöhemmin levy-yhtiö myönsi, että käytti Japania inspiraation lähteenä. Kappaleen musiikkivideo sai yli 200 000 näyttökertaa YouTubessa yhden päivän aikana ja keräsi lopulta yli kolme ja puoli miljoonaa näyttökertaa. Sittemmin video on poistettu YouTubesta.


title: Tuuli (laulaja)

text: Tuulin esikoisalbumi "Salaisuudet" julkaistiin syyskuussa 2012. Albumin taustajoukkoihin kuuluivat muun muassa The Rasmus -yhtyeen Lauri Ylönen ja Pauli Rantasalmi. Albumi myi julkaisuvuotenaan platinaa eli yli 20 000 kappaletta.


title: Tuuli (laulaja)

text: Marraskuussa 2012 Tuuli osallistui Syksyn sävel -kilpailuun "Salaisuudet"-albuminsa viimeisellä singlellä ”Enää ei oo kiire”.


title: Tuuli (laulaja)

text: Vuonna 2013 Tuuli alkoi työstää toista albumiaan. Albumin ensimmäinen single ”Nuoruus on ikuinen” julkaistiin vuoden 2014 alussa, mutta se ei menestynyt läheskään yhtä hyvin kuin Tuulin aiemmat singlet. Toista studioalbumia ei kuitenkaan toistaiseksi ole julkaistu.


title: Tuuli (laulaja)

text: Tuulin tyyli ja uuden albumin taustajoukot muuttuivat vuoden 2015 aikana. Tuuli oli aloittanut yhteistyön tuottaja Jaakko Salovaaran ja Kyösti Salokorven kanssa. Heidän ensimmäinen yhdessä tekemänsä single ”Kaksoisolento” julkaistiin toukokuussa 2015, mikä nosti taas Tuulin suosiota. Myöhemmin saman vuoden lopulla Tuuli julkaisi singlen ”Nimet listalla” yhteistyössä Mikael Gabrielin kanssa. Single on ylittänyt kultalevyrajan.


title: Tuuli (laulaja)

text: Vuoden 2016 alussa Tuuli tapasi Daniel Okasin, videobloggaajan ja pianonsoittajan. Okas oli soittanut ”Nimet listalla” -kappaletta Periscopessa, ja Tuuli oli saanut kutsun lähetykseen. Heidän yhteinen kappaleensa ”Justin” julkaistiin kesäkuussa 2016. Kappale syntyi Jaakko Salovaaran ja Axel Ehnströmin kanssa.


title: Tuuli (laulaja)

text: Elokuussa 2016 Tuuli aloitti videobloggaajana videopalvelu YouTubessa. Vuotta myöhemmin elokuussa 2017 hänen YouTube-kanavansa palkittiin Tubeconissa vuoden musiikkikanavaksi. Joulukuussa 2018 kanavalla oli yli 52 000 tilaajaa.